
ΣΑΣ ενημερώνουμε ότι Εγκρίθηκε και παρελήφθη η μελέτη «Επικαιροποίηση Κυκλοφοριακών Επεμβάσεων Πόλης Χίου», κατόπιν σχετικής απόφασης του Δημοτικού Συμβουλίου.
Το σύνολο των παραδοτέων της μελέτης έχει αναρτηθεί στην επίσημη ιστοσελίδα του Δήμου Χίου και είναι διαθέσιμο στον σύνδεσμο: https://www.chios.gov.gr/epikairopoiisi-kykloforiakon-epemvaseon-polis-chiou-2/
Η σχετική απόφαση του Δημοτικού Συμβουλίου επισυνάπτεται.




ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΧΙΟΥ
Διεύθυνση Διοικητικών Υπηρεσιών Τμήμα Υποστήριξης Πολιτικών. Οργάνων Δημοτικό Συμβούλιο


Α Π Ο Σ Π Α Σ Μ Α Π Ρ Α Κ Τ Ι Κ Ο Υ
Εκ της υπ' αριθμό 23 της 05/08/2026 συνεδριάσεως του Δημοτικού Συμβουλίου Χίου Αριθμός απόφασης 241/2026 4° θέμα Η.Δ.
Περίληψη απόφασης
Έγκριση και παραλαβή της μελέτης «Επικαιροποίηση κυκλοφοριακών επεμβάσεων πόλης Χίου»
Στο Δημοτικό κατάστημα Δ. Χίου, αίθουσα "Ανδρέας Λοΐζος", σήμερα την 05η Αυγούστου 2026 ημέρα της εβδομάδας Τετάρτη και ώρα 18:00 συνήλθε σε δημόσια συνεδρίαση το Δημοτικό Συμβούλιο στο οποίο προήδρευσε ο κ. Χρύσης Κλέαρχος, ύστερα από πρόσκληση που έστειλε ο ίδιος με ημερομηνία 31/07/2026, που δόθηκε σε κάθε σύμβουλο και τον Δήμαρχο Χίου, σύμφωνα με τις διατάξεις του Ν. 5314/2026 «Κώδικας Τοπικής Αυτοδιοίκησης (άρθρα 117-134) και αφού διαπιστώθηκε ότι υφίσταται η νόμιμη απαρτία.
ΠΑΡΟΝΤΕΣ ΣΥΜΒΟΥΛΟΙ
α/α	Ονοματεπώνυμο Συμβούλου	α/α	Ονοματεπώνυμο Συμβούλου 1        Αμέντας Ιωάννης                                                     2          Αυγερινός Δημήτριος
3	Γαλάνη Αναστασία	4	Γιαμάς Αργύριος
5	Ζώας Γεώργιος	6	Καμαράδος Μιχαήλ
7	Καρασούλης Νικόλαος	8	Λεγάτος Παντελεήμων 9	Μανωλάκης Πρόδρομος	10	Μπουσέκας Ιωάννης
11	Παντελόγλου Θεόδωρος	12	Παπαδόπουλος Ηλίας 13	Πατελίδας Δημήτριος	14	Ρυμικής Κωνσταντίνος 15	Σκόρδιας Γεώργιος	16	Χαλκιάς Γεώργιος
17	Χριστάκης Γεώργιος	18	Χρύσης Κλέαρχος
19	Βεργίνας Κωνσταντίνος	20	Κάρμαντζης Σταμάτιος 21	Καραμούζος Εμμανουήλ	22	Μαμαλής Γεώργιος
23	Μυριαγκός Βασίλειος	24	Φεργαδιώτης Ευστράτιος 25	Χατζηδάκης Μιχαήλ	26	Μουχλής Παντελής
27	Στεφάνου Παντελής	28	Φαφαλιού Μαρία 29	Σκούφαλος Μάρκος
ΑΠΟΝΤΕΣ ΣΥΜΒΟΥΛΟΙ (οι οποίοι δεν προσήλθαν αν και κλήθηκαν νόμιμα) α/α	Ονοματεπώνυμο Συμβούλου	α/α	Ονοματεπώνυμο Συμβούλου
1	Καμπούρης Παντελής	2	Κλουβάκης Αργύριος 3	Κουστουμπέκης Μιχαήλ	4	Σεράφη Χριστίνα
5	Τρικύλας Χρήστος	6	Τσέτσερης Θεόδωρος
7	Μπουλά-Νικολού Ειρήνη	8	Τριαντάφυλλος Κωνσταντίνος 9	Γλύκας Θεόδωρος	10	Καραβασίλης Ιωάννης

---------- Απαρτία – Αποχωρήσεις – Προσελεύσεις ----------
Η απαρτία που διαπιστώθηκε με την έναρξη της συνεδρίασης, (23 μέλη σε σύνολο 39), διατηρήθηκε μέχρι το τέλος της συνεδρίασης με τις παρακάτω μεταβολές που παραπέμπουν στον ανωτέρω πίνακα των παρόντων.

1. Στεφάνου Παντελής, Φαφαλιού Μαρία προσήλθαν κατά τη διάρκεια της συζήτησης του 1ου θέματος της Ημερησίας Διάταξης.
2. Ρυμικής Κωνσταντίνος, Λεγάτος Παντελεήμων, Μαμαλής Γεώργιος συνδέθηκαν κατά τη διάρκεια της συζήτησης του 1ου θέματος της ΗμερησίαςΔιάταξης.
3. Μαμαλής Γεώργιος, Λεγάτος Παντελεήμων αποσυνδέθηκαν μετά τη ψήφιση του 1ου θέματος της Ημερησίας Διάταξης.
4. Βεργίνας Κωνσταντίνος, Καραμούζος Εμμανουήλ, Κάρμαντζης Σταμάτιος, Φεργαδιώτης Ευστράτιος, Χατζηδάκης Μιχαήλ αποχώρησαν μετά τη ψήφιση του 2ου θέματος της Ημερησίας Διάταξης.

[bookmark: _page_51_0]5. Αυγερινός Δημήτριος, Παπαδόπουλος Ηλίας, Σκόρδιας Γεώργιος, Μουχλής Παντελής, Φαφαλιού Μαρία αποχώρησαν κατά τη διάρκεια συζήτησης και πριν την ψήφιση του 4ου θέματος της Ημερησίας Διάταξης.
6. Ρυμικής Κωνσταντίνος αποσυνδέθηκε κατά τη διάρκεια συζήτησης και πριν την ψήφιση του 4ου θέματος της Ημερησίας Διάταξης.


	Αμέντας Ιωάννης,Λεγάτος Παντελεήμων, Ρυμικής Κωνσταντίνος, Μαμαλής Γεώργιος παραβρέθηκαν στη συνεδρίαση εξ ολοκλήρου διαδικτυακά.

Ακολούθως o κ. Πρόεδρος κήρυξε την έναρξη της συνεδρίασης

----------Συζητηθέντα, μη συζητηθέντα και εκτός Η.Δ. θέματα----------
Συζητήθηκαν με την σειρά, η οποία αναγράφεται πιο κάτω, τα εξής θέματα: 1° έως 3°, 1 ΕΗΔ° έως 5° ΕΗΔ, 4°.

Εκτός Ημερήσιας Διάταξης συζητηθέντα θέματα
1	(ΕΗΔ) Κατακύρωση πίνακα επιλογής ωφελουμένων για εγγραφές στο ΚΗΦΗ «Συντροφιά» του Δήμου Χίου
2	(ΕΗΔ) Αίτηση Περιφερειακής Ομοσπονδίας ΑΜΕΑ Β.Α. για την υποστήριξη αιτήματος για την εφαρμογή νησιωτικής πολιτικής στους δικαιούχους ΑΜΕΑ Β.Α.
3	(ΕΗΔ) Παρατηρήσεις του Δήμου Χίου επί του σχεδίου του νέου Εθνικού Σχεδίου Διαχείρισης Υδάτων και της ΣΜΠΕ αυτού
4	(ΕΗΔ) Άσκηση συγκοινωνιακού έργου στη Δημοτική Ενότητα Καρδαμύλων
5	(ΕΗΔ) Απονομή τιμητικής διάκρισης στον Χιώτη Παγκόσμιο Πρωταθλητή Υδατοσφαίρισης Κωνσταντίνο Γκιουβέτση.
Αιτιολόγηση του επείγοντος για την συζήτηση των άνω θεμάτων
1	Το κατεπείγον αφορά την ανάγκη επίσπευσης των διαδικασιών εγγραφής και εκκίνησης υπηρεσιών προς τους ωφελούμενους.
2	Το κατεπείγον έγκειται στην ανάγκη άμεσης διεκδίκησης παροχών για τους δικαιούχους του Βορείου Αιγαίου.
3	Το κατεπείγον αφορά την καταληκτική ημερομηνία κατάθεσης των παρατηρήσεων κατά την περίοδο δημόσιας διαβούλευσης.
4	Το κατεπείγον αφορά την ανάγκη επίσπευσης και άμεσης εφαρμογής	του έργου λόγω απουσίας συγκοινωνιακής σύνδεσης των ΔΕ Καρδαμύλων με την πόλη.
5	Το κατεπείγον οφείλεται στο γεγονός ότι ο αθλητής λόγω φόρτου υποχρεώσεων θα βρίσκεται στο νησί μας για λίγες μόνο ημέρες τον Αύγουστο.
Ομόφωνααποφασίστηκεταεκτός ημερησίαςδιάταξης θέματα, νασυζητηθούν προςτο τέλος της συνεδρίασης πριν το 4ο θέμα.

Λόγω τεχνικών προβλημάτων που οφείλονται είτε στην διαδικασία της συνεδρίασης, είτε στους ίδιους τους συμμετέχοντες, οι παρόντες και η ψηφοφορία, ισχύουν, όπως αποτυπώνονται στην εκάστοτε απόφαση.

Στη συνεδρίαση παρευρέθη και ο Δήμαρχος.

Στην αρχή διαβάζονται και επικυρώνονται τα πρακτικά της προηγούμενης συνεδρίασης τα οποία και υπογράφονται.
Ακολούθως συζητήθηκε το πιο κάτω θέμα:

Θ. Έγκριση και παραλαβή της μελέτης «Επικαιροποίηση κυκλοφοριακών επεμβάσεων πόλης Χίου»

Στη συνέχεια τέθηκε υπόψη του σώματος η αριθ. 650/2026 απόφαση με την οποία η Δημοτική Επιτροπή λαμβάνει γνώση επί των παραδοτέωντης μελέτης «Επικαιροποίηση κυκλοφοριακών επεμβάσεων πόλης Χίου» και εισηγείται προς το Δημοτικό Συμβούλιο την παραλαβή της σύμφωνα με την αριθ.πρωτ. 35492/20-7-2026 εισήγηση Δ/νσης Τεχνικών Υπηρεσιών ως εξής:

<< Σχετ. 1) Η με ΑΠ 28201.11.06.26 τελική υποβολή της Β’Φάσης της μελέτης Έχοντας υπόψη:
α) Την με ΑΠ 23533/28-05-2025 (ΑΔΑΜ: 25SYMV016919417) Σύμβαση για την εκπόνηση της μελέτης με τίτλο «Επικαιροποίηση κυκλοφοριακών επεμβάσεων πόλης Χίου».
β) Το με ΑΠ 24043/30-05-2025 έγγραφο του Προϊσταμένου της Διεύθυνσης Τεχνικών Υπηρεσιών του Δήμου Χίου, με το οποίο ορίστηκε ως επιβλέπουσα της μελέτης η τεχνική υπάλληλος της Δ.Τ.Υ. Χίου Δαλαβάγκα Βασιλική, ΠΕ Πολιτικός Μηχανικός.

δ) Την με ΑΠ 20945/05-05-2026 Έγκριση Α’ Φάσης και Εντολή Έναρξης Εκπόνησης Β’ Φάσης της μελέτης «Επικαιροποίηση κυκλοφοριακών επεμβάσεων πόλης Χίου»
ε) Την με αριθμ. πρωτ. 28201.11.06.26 αίτηση υποβολής της Β’ Φάσης της ανωτέρω μελέτης προς τη Διεύθυνση Τεχνικών Υπηρεσιών του Δήμου Χίου. 1
Και δεδομένων ότι:
	η Α’ Φάση της μελέτης παραδόθηκε εμπρόθεσμα σύμφωνα με τα οριζόμενα στη Σύμβαση,
	πραγματοποιήθηκε δημόσια παρουσίαση της Α’ Φάσης στο Ομήρειο Πνευματικό Κέντρο Δήμου Χίου την 6η Μαρτίου 2026,
	ακολούθησε ευρεία δημοσιότητα και δημόσια διαβούλευση,
	η Α’ Φάση εγκρίθηκε με το υπ’αριθμ. πρωτ. 20945/05-05-2026 έγγραφο της ΔΤΥ
	κατά την εκπόνηση της Β’ Φάσης ενσωματώθηκαν οι παρατηρήσεις και υποδείξεις της Υπηρεσίας, καθώς και οι απόψεις και προτάσεις που διατυπώθηκαν στο πλαίσιο της δημόσιας διαβούλευσης,
	λήφθηκαν υπόψη τα αποτελέσματα της διαβούλευσης, οι επισημάνσεις της Υπηρεσίας και οι τροποποιήσεις που αποφασίστηκαν επί των επιλεγμένων εναλλακτικών προτάσεων της Α’ Φάσης
	μέσω της διαδικασίας διαβούλευσης με τις αρμόδιες Υπηρεσίες, Φορείς, Συλλόγους και τους κατοίκους της πόλης διαμορφώθηκαν και οριστικοποιήθηκαν οι προτεινόμενες κυκλοφοριακές παρεμβάσεις,

και κατόπιν ελέγχου και αξιολόγησης της υποβληθείσας Β’Φάσης από την Διεύθυνση Τεχνικών Υπηρεσιών

ΑΠΟΦΑΣΙΖΟΥΜΕ

1. Εγκρίνουμε τη Β’ Φάση της μελέτης με τίτλο «Επικαιροποίηση κυκλοφοριακών επεμβάσεων πόλης Χίου». 2. Η παρούσα έγκριση αφορά το σύνολο των οριστικών προτεινόμενων κυκλοφοριακών παρεμβάσεων, όπως
αυτές αποτυπώνονται στα παραδοτέα της μελέτης.
3. Η Δημοτική Επιτροπή να λάβει γνώση της έγκρισης και παραλαβής της μελέτης από τη Διεύθυνση Τεχνικών Υπηρεσιών, σύμφωνα με το Τεύχος Τεχνικών Δεδομένων και την Τεχνική Περιγραφή της από 28-05-2025 σύμβασης.
4. Η παρούσαναδιαβιβασθείστο ΔημοτικόΣυμβούλιο Χίουγια επικύρωση, έγκρισηκαι παραλαβή της μελέτης, προκειμένου να ολοκληρωθεί η απαιτούμενη διοικητική διαδικασία και να καταστεί δυνατή η εφαρμογή των προτεινόμενων κυκλοφοριακών επεμβάσεων>>.
---------- ΑΠΟΜΑΓΝΗΤΟΦΩΝΗΜΕΝΗ ΣΥΖΗΤΗΤΗΣΗ ----------

ΕΥΣΤΑΘΙΑΔΗΣ: Καλησπέρα, είμαι ο Στέλιος Ευσταθιάδης, εκπρόσωπος της εταιρείας «Συγκοινωνιακές Λύσεις», που είναι ο ανάδοχος της συγκεκριμένης μελέτης. Η παρουσίαση είναι συνέχεια της παρουσίασης που έγινε στο Ομήρειο και της μελέτης που είχε κατατεθεί στην πρώτη φάση. Μετά τη διαβούλευση και τις παρατηρήσεις της Τεχνικής Υπηρεσίας και τη διαβούλευση και τις συζητήσεις και τα αιτήματα που κατατέθηκαν στο πρωτόκολλο, είτεστηνΤεχνική Υπηρεσία, ταλάβαμευπόψινμας, οπότεκαταλήξαμεστιςοριστικέςπροτάσεις, οι οποίες έρχονται σήμερα προς ψήφιση, αλλά όχι μόνο αυτές, αλλά και η συνολική μελέτη και η παραλαβή της μελέτης.
Δεν κάνω ανάλυση με όλα τα στοιχεία τα οποία συγκεντρώσαμε, τις μετρήσεις, αναλύσεις κτλ., τα οποία περιλαμβάνονται στην πρώτη φάση. Κάναμε στην πρώτη φάση, απλώς να κάνω μια μικρή σύνοψη. Κάναμε τις μετρήσεις, κάναμε τις αναλύσεις, κάναμε προκαταρκτικές και εναλλακτικές προτάσεις και καταλήξαμε σε κάποια πράγματα μετά τη διαβούλευση και τις παρατηρήσεις της Τεχνικής Υπηρεσίας. Άρα, ερχόμαστε τώρα και σας παρουσιάζουμε ποιες είναι αυτές οι οριστικές προτάσεις.
Πρώτον, ξεκινάω από την από τον Δημοτικό κήπο και την κεντρική πλατεία. Γύρω-γύρω να δημιουργηθούν δύο λωρίδες κυκλοφορίας, εκ των οποίων η δεξιά να είναι λίγο πιο φαρδιά για να παίρνει, να είναι πιο άνετη για τα μεγάλα οχήματα, όπως είναι τα λεωφορεία που κάνουν και στάσεις. Και επίσης παραμένουν οι θέσεις ελεγχόμενης στάθμευσης από την πλευρά του δημοτικού κήπου και επίσης να είναι μόνο παράλληλα και όχι υπό γωνία. Υπό γωνία είναι λάθος. Δεν επιτρέπεται και σύμφωνα με τις προδιαγραφές που υπάρχουν, όταν ο φόρτος είναι πολύ μεγάλος, δεν επιτρέπεται η υπό γωνία στάθμευση 45 μοίρες και να κάνει μετά ο άλλος όπισθεν όταν περνάειμεγάλος κυκλοφοριακός φόρτος από πίσω. Οπότεσχηματικάγια να το καταλάβετε, στην οδό Δημοκρατίας θα υπάρχουν δυο λωρίδες κυκλοφορίας 3,5 μέτρα η μία και 3 η άλλη και εκατέρωθεν θέσεις στάθμευσης. Άρα τι γίνεται; Αφού μιλάμε για 6,5 μέτρα πλάτους οδοστρώματος, φανταστείτε ότι αυτή τη στιγμή σε συγκεκριμένα τμήματα υπάρχουν 8 και 9 μέτρα και γι’ αυτό αναπτύσσονται μεγάλες ταχύτητες ή υπάρχουν τα διπλοπαρκαρισμένα. Εμείς, οι λύσεις που δίνουμε, είναι να αποφεύγονται οι παρανομίες, δηλαδή η παραβίαση του ΚώδικαΟδικής Κυκλοφορίας, που είναιείτε ηαυξημένη ταχύτητα, είτετα διπλοπαρκαρισμένα στηνσυγκεκριμένη περίπτωση. Άρα προχωράμε. Η πρόταση για τηΔημοκρατίας είναιέτσι και επειδή έχουμε μια μεγαλύτερη ευχέρεια στην Πολυτεχνείου, διαπλατύνονται πάλι τα πεζοδρόμια. Δηλαδή η διατομή του οδοστρώματος είναι πάλι ίδια, αλλά διαπλατύνονται και τα πεζοδρόμια από την πλευρά των οικοδομικών τετραγώνων, από εκεί που είναι τα μαγαζιά και υπάρχουν οι συγκεκριμένες εσοχές, είτε για φορτοεκφόρτωση, είτε για ολιγόλεπτη στάση-στάθμευση, ώστε να ψωνίσουν από τα καταστήματα.

[bookmark: _page_53_0]Άρα, δενξέρω, εντάξει, τα γράμματα πουφαίνονταιεκεί, είναι λίγο μικρά, δεν θατα βλέπετε. Άρα, στην ουσία το οδόστρωμα είναι πάλι 6,5 μέτρα. Η στάθμευση είναι ελεγχόμενη από την πλευρά του κήπου και της κεντρικής πλατείας και από την αντίθετη, από την απέναντι μεριά υπάρχουν εσοχές, δηλαδή δεν είναι συνεχόμενη η στάθμευση όπως είναι σήμερα. Εσοχές, οι οποίες είναι για φορτοεκφόρτωση, είτε για τους μόνιμους κατοίκους, είτε για ολιγόλεπτη στάση-στάθμευση.
Συνεχίζουμε με την διαμόρφωση των περιμετρικών κόμβων, που ξεκινάμε εδώ από μπροστά από το Δημαρχείο που είναι με την με την Ελευθερίου Βενιζέλου-Κανάρη στην Εθνική Τράπεζα. Η διαμόρφωση που τελικά προκρίνεται από όλες τις εναλλακτικές που εξετάζουμε είναι η εξής. Θα την περιγράψω αυτό που βλέπετε, αυτό που βλέπετε στην οθόνη δεν φαίνεται το ποντίκι που κουνάω. Λοιπόν, διαπλατύνεται η κεντρική πλατεία, ώστε να δημιουργηθεί μία λωρίδα στάθμευσης για τα ταξί, αποκλειστικά για τα ταξί και να διαχωρίζεται από την υπόλοιπη κυκλοφορία με μία νησίδα. Άρα, θα υπάρχει άλλη μία λωρίδα η οποία θα έρχεται στη Δημοκρατίας για να στρίβει αριστερά. Εδώ τι επιτυγχάνουμε; Κανονικά όλοι οι κόμβοι πρέπει όσο το δυνατόν πιο κάθετα να συμβάλλουν στις διασταυρώσεις. Αυτή τη στιγμή, έτσι όπως είναι η διασταύρωση που έρχεται από την πλατεία και θέλουν να κάνουν αριστερά στη Δημοκρατίας, έρχεται υπό μία γωνία η οποία δυσκολεύει τους οδηγούς. Επίσης, απομακρύνεται από απο τον υπόλοιπο κόμβο για να μπορεί να εισέλθει η κυκλοφορία πιο καλά. Καταργείται, όπως βλέπετε, όλη η υφιστάμενη κατάσταση της διαμόρφωσης που είναι το ταξί σήμερα, όπως και η εσοχή στην δεξιά πλευρά, καθώς πηγαίνουν προς την παραλία και αυτές οι θέσεις καταργούνται και δημιουργείται μία λωρίδα, η οποία ελεύθερα πάει είτε προς τη Φιντέλ είτε προς κάτω την παραλία.

ΠΡΟΕΔΡΟΣ: Το Δημαρχείο που είναι εκεί;

ΕΥΣΤΑΘΙΑΔΗΣ: Το Δημαρχείο, είναι αυτό πάνω γωνία αριστερά που δεν φαίνεται, στο Όμικρον του κόμβου αν θέλετε να σκεφθείτε. Ο Βορράς είναι προς τα πάνω πάντα.

ΠΡΟΕΔΡΟΣ: Δημήτρη, το ποντίκι γιατί δεν φαίνεται να διευκολύνει;

ΕΥΣΤΑΘΙΑΔΗΣ: Φαίνεται, αλλά είναι μικρό. Δεν μπορεί να φαίνεται. Άρα …

ΣΥΜΒΟΥΛΟΣ: Κλείνει ο πλάτανος εκεί πέρα;

ΕΥΣΤΑΘΙΑΔΗΣ: Έγινε μια διαμόρφωση ώστε να σωθεί ένα δέντρο, ένα δένδρο που υπάρχει εδώ στην πιάτσα των ταξί. Σώζεται αυτό. Αυτό είναι ακριβές τοπογραφικό. Λοιπόν, αυτό είναι το δένδρο και το στρίψαμε λίγο περισσότερο για να σωθεί. Αυτή εδώ είναι η λωρίδα των ταξί, το ένα πίσω από το άλλο, είναι περίπου 12-14 ταξί. Χωράνε. Αυτή είναι η λωρίδα για να στρίψει αριστερά στη Δημοκρατίας. Συνεχίζει από δω η άλλη λωρίδα. Αυτά εδώ φεύγει να μην υπάρχει η στάθμευση, η οποία εμποδίζει την ελεύθερη κυκλοφορία των οχημάτων. Αυτό που κερδίζουμε εδώ, είναι ότι οι διασταυρώσεις είναι πιο σαφείς και πιο ασφαλείς με δύο λωρίδες κυκλοφορίας, χωρίς να υπάρχει μπέρδεμα. Και με αυτήν εδώ, έτσι εδώ είναι και η αντίστοιχη σήμανση.
Η όλη μελέτη είναι επί τοπογραφικού έτοιμο προς κατασκευή. Και αυτή, εντάξει δεν φαίνεται πολύ εύκολα, είναι η σήμανση που απαιτείται. Συνεχίζουμε προς τα πάνω. Είναι ο κόμβος της Βρύσης. Εδώ εμείς δεν κάναμε κάτι διαφορετικό από την ήδη εγκεκριμένη μελέτη που υπάρχει στην Τεχνική Υπηρεσία από προηγούμενη μελέτη. Το οποίο και αν δεν υπήρχε και εμείς θα το κάναμε αυτό. Δηλαδή, απόλυτα συμφωνούμε, γιατί είναι μια μεγάλη αλάνα στην οποία ανεβαίνουν τα αυτοκίνητα Δημοκρατίας και υπάρχει το οδόστρωμα, το οποίο δεν αξιοποιείται, ενώ σήμερα κλείνει λίγο η διαμόρφωση, ώστε να είναι πιο ρυθμισμένη η κυκλοφορία.
Πάντα να ξέρετε, όπως και στα επόμενα θα δείτε και όπως και στον προηγούμενο κόμβο, αυτό που προσπαθούμε να κάνουμε πάντα, είναι να κατευθύνουμε τα οχήματα στοιχισμένα και με μία διαμόρφωση, να μην έχουν ελεύθερη κίνηση, ο καθένας να κάνει ό,τι θέλει ώστε να αποφύγουμε τις συμπλοκές να αποφύγουμε τα προβλήματα. Ο επόμενος κόμβος προς τα πάνω είναι με την Οινοπίωνος, ο οποίος ξεκινώντας, το σκεπτικό ήταν της βελτίωσης της οδικής ασφάλειας, γιατί πάντα γίνονται, υπάρχει ιστορικό με πολλά τροχαία ατυχήματα, οπότε διαπλατύνεται το πεζοδρόμιο και μπαίνει η διάβαση των πεζών. Μπαίνει στο στενό κομμάτι. Είναι τελείως λάθος αυτή τη στιγμή ότι η διάβαση πεζών δεν είναι εκεί που είναι στενό το οδόστρωμα, αλλά είναι εκεί που είναι φαρδύ το οδόστρωμα. Πάντα προσπαθούμε τον πεζό να τον έχουμε σε λιγότερη έκθεση, έκθεση εντός εισαγωγικών, στην κυκλοφορία, άρα για να διανύει μικρότερη απόσταση. Διαπλατύνοντας και πηγαίνοντας και προς τα πίσω τη διαμόρφωση, διαπλάτυνση του πεζοδρομίου στην Οινοπίωνος, κερδίζουμε την βελτίωση της ορατότητας αυτών που έρχονται από Δημοκρατίας και θέλουν να πάνε προς τα πάνω, γιατί δεν έχουν καλή ορατότητα αυτή τηστιγμή. Επίσης διαπλατύνεται εδώ το πεζοδρόμιο στο τρίγωνο, στο Ηρώο, γιατί; Γιατί θέλουμε μία λωρίδα στοιχισμένη και σε μικρό πλάτος, δηλαδή κανονικό πλάτος να χωράνε όλα τα οχήματα, ώστε να μην έχουνμεγάλη, θα πω στην καθομιλουμένη, αλάνα, να μην έχουν μεγάλο πλάτος οδοστρώματος και επιταχύνουν χωρίς λόγο και αιτία. Δηλαδή, το σκεπτικό είναι όσο πιο μικρό είναι το οδόστρωμα, όπως καταλαβαίνετε και ως οδηγοί, δεν χρειάζεται να το εξηγήσω περαιτέρω, καταλαβαίνετε ότι όσο λιγότερο οδόστρωμα έχετε στη διάθεσή σας, πιο
συνετά οδηγείτε και συμβαδίζετε με τον Κώδικα Οδικής Κυκλοφορίας.
Καθώς έρχονται τα οχήματα για να κάνουν τον γύρο του κήπου, εδώ η Δημοκρατίας αντίστοιχα, όπως είπαμε, καταργείταιη υπόγωνίαστάθμευση, είναι παράλληλη στάθμευση.Στενεύειτοοδόστρωμαγια ναγίνειμίαδιάβαση πεζών σε αυτό εδώ το σημείο και αντίστοιχα να μειωθεί η ταχύτητα αυτών που ανεβαίνουν την Δημοκρατίας.

[bookmark: _page_54_0]Έρχονται στην συνέχεια εδώ οι δύο και συμβάλλουν μαζί. Εδώ σε αυτό εδώ το σημείο υπάρχουν κολονάκια στη μέση του οδοστρώματος, ώστε και οι δύο να αναπτύξουν μία ταχύτητα και να έρθουν παράλληλα, να κάνουν το γύρω-γύρω της πλατείας στις δύο λωρίδες κυκλοφορίας που υπάρχουν περιμετρικά του κήπου.
Επίσης βάζουμε και για να κάπως, να κάπως να δώσουμε μία ένταση σε αυτούς που έχουν προτεραιότητα, που είναι αυτοί που έρχονται από την Οινοπίωνος, βάζουμε και μάτια γάτας κάτω στο οδόστρωμα και πριν την συγκεκριμένη διάβαση των πεζών εδώ, αλλά και πριν συμβάλλουν με τους άλλους εδώ, ώστε κάπως να τους επιστήσουμε την προσοχή ότι πρέπει να προσέχουν στην κυκλοφορία.
Συνεχίζοντας τους κόμβους γύρω-γύρω, επόμενος είναι, ερχόμαστε κάτω στην Πολυτεχνείου με την Απλωταριάς. Σύμφωνα με τη διαβούλευση παραλλάχθηκαν αυτά που είχαμε προκαταρκτικά προτείνει, ώστε παραμένει η κυκλοφορία. Υπάρχουν δύο διαζώματα εδώ σε αυτόν τον συγκεκριμένο κόμβο. Με τις μετρήσεις που είχαμε κάνει, απλώς σας υπενθυμίζω, είχαμε δει ότι δεν υπάρχουν πολλά αυτοκίνητα που κατεβαίνουν την Πολυτεχνείου και στρίβουν δεξιά Απλωταριάς και αν αυτά θέλουν όντως να πάνε, μπορούν σε 1-2 στενά πιο πριν εκεί στην Νομαρχία, να κατέβουν και να πάνε από τον πίσω δρόμο και να συνεχίσουν. Άρα αυτό εδώ το κομμάτι που είναι με κόκκινο πεζοδρομείται, αυτό το διάζωμα, δηλαδή από Δημοκρατίας απαγορεύεται η δεξιά, δεν θα μπορούν να πάνε δεξιά προς Απλωταριάς, αλλά το αντίθετο ρεύμα μπορούν να πάνε και θα είναι ήπιας κυκλοφορίας και συμβαδίζει και με τα μελλοντικά σχέδια της Τεχνικής Υπηρεσίας να γίνει προς ήπιας κυκλοφορίας, δηλαδή μια διαπλάτυνση πεζοδρομίου και στη συνέχεια προς την Εθνική Τράπεζα. Αυτή εδώ είναι η σήμανση η οποία θα τοποθετηθεί. Ο ένας είναι πεζόδρομος και ο άλλος ήπιας κυκλοφορίας.
Και να συνεχίσω λίγο και με δύο, με δύο τρία συγκεκριμένα θέματα που είναι, το ένα είναι πως θα λειτουργεί η ελεγχόμενη στάθμευση. Η πρόταση είναι σύμφωνα με τις νέες τεχνολογίες να υπάρχει ένα ηλεκτρονικό σύστημα πληρωμής, παρακολούθησης και ενημέρωσης. Καταδείξαμε με τις μετρήσεις μας ότι δεν είναι εύκολο και παραβιάζεται και ούτε εύκολα επιτηρείται το υφιστάμενο σύστημα με τις κάρτες κλπ. Οπότε ένα σύγχρονο σύστημα, το οποίο και να παρακολουθεί και αντίστοιχα να ενημερώνει με τα σύγχρονα συστήματα ή με τα smartphones με ταμπέλες που ήδη υπάρχουν κάποιες ηλεκτρονικές πληροφορήσεις στον Δήμο καθώς και λειτουργούν, ας πούμε, … υπάρχουν κτλ. Επίσης, ζωνοποίηση των θέσεωνστάθμευσης. Τισημαίνει αυτό;Υπάρχει μια ευρύτερη περιοχή ελεγχόμενης στάθμευσης, όμως υπάρχουν ζώνες οι οποίες είναι αποκλειστικά για συγκεκριμένες κατηγορίες. Παραδείγματος χάριν, επειδή έχει παρατηρηθεί και στην Αθήνα και στην Καλαμάτα και αλλού, όπου υπάρχει μία ελεγχόμενη στάθμευση που τηρείται, όχι σαν την σημερινή, και κάποιος πληρώνει, κάποιος για να γλυτώσει αυτή τη χρέωση πάει στα γειτονικά που συνορεύουν με την ελεγχόμενη στάθμευση. Άρα τι γίνεται; Επιβαρύνονται οι γειτονικές περιοχές. Αυτές πολλές φορές είναι περιοχές κατοικίας. Άρα ποιο είναι το κόλπο, εντός εισαγωγικών. Επεκτείνουμε την ελεγχόμενη στάθμευση και σε αυτές τις περιοχές, δρόμους κτλ. και δίνουμε άδειες σε αυτούς που δικαιούνται, τους κατοίκους κτλ., ώστε να τους εξασφαλίσουμε ότι δεν θα επιβαρυνθούν από την ελεγχόμενη στάθμευση που θα ισχύει στην κεντρική περιοχή. Άρα υπάρχει μία ζωνοποίηση είτε για κατοίκους, είτε για επισκέπτες νοσοκομειακούς, είτε φορτοεκφορτώσεις, κτλ. Και για αυτό λέμε και επέκταση της ελεγχόμενης στάθμευσης σε γειτνιάζουσες περιοχές, όπως Αλατίου, Πετροκοκκίνου, κτλ.
Τώρα η ελεγχόμενη στάθμευση και όλη αυτή η ρύθμιση στον κεντρικό πυρήνα εδώ πέρα στο κέντρο, είναι συνυφασμένη και με τη σωστή και εύρυθμη λειτουργία των χώρων στάθμευσης εκτός οδού, όπως είναι της Φάρκαινας, της Ρόμβης, τα Ταμπάκικα και ούτω καθεξής. Τι πρέπει να γίνει; Πέραν αυτών, αν βρεθούν και αν υπάρχουν ελεύθερα έστω μικρά οικόπεδα στις γειτονιές κτλ., αν υπάρχουν ελεύθερα, αν διατίθενται και αν υπάρχουν και οι πόροι, να ενοικιαστούν ή αγοραστούν, ώστε να υπάρξουν σε διάφορες γειτονιές, εμείς δεν τις έχουμε καταδείξει, δεν έχουμε ψάξει να βρούμε τα οικόπεδα, αλλά αν προκύψουν στο μέλλον, να υπάρχουν μικρά πάρκινγκ για 5, 10, 15 θέσεις, ώστε να βολεύονται οι τοπικές γειτονιές της πόλης.
Στους υφιστάμενους να οριοθετηθούν, διαμορφωθούν, ασφαλτοστρωθεί όπου μπορούν και επιτρέπεται από την Αρχαιολογία ή από τους αρμόδιους φορείς, ώστε να ξέρουμε και πόσες θέσεις μπορούν να σταθμεύσουν, αλλά και να μην είναι άναρχα σταθμευμένα. Δηλαδή να υπάρχει και μεγαλύτερη χωρητικότητα και να είναι εύρυθμα διαμορφωμένες. Αντίστοιχα, με τα ηλεκτρονικά συστήματα που λέμε, να υπάρχει έλεγχος εισόδου-εξόδου, ώστε αντίστοιχα να συνδεθεί με αυτά τα προηγούμενα συστήματα που σας είπα στην προηγούμενη διαφάνεια. Να ενημερώνεται ο κόσμος, που μπορεί να βρει ελεύθερες θέσεις στάθμευσης να παρκάρει, είτε στην ελεγχόμενη στάθμευση παρά την οδό, είτε στους χώρους στάθμευσης στα πάρκινγκ εκτός οδού. Αυτά.
Η διασύνδεση ήδη έχει ειπωθεί και σε προηγούμενες μελέτες. Να υπάρχει μέσο μαζικής μεταφοράς που να συνδέει αυτούς που θα σταθμεύσουν τους χώρους στάθμευσης μακριά στα Ταμπάκικα και ούτω καθεξής, με τα μέσα μαζικής μεταφοράς, με το αστικό ΚΤΕΛ, ώστε να έρχονται στο κέντρο και να αφήνουν εκεί τα οχήματα τους και όχι μόνο τα οχήματα τους και τα ποδήλατα τους ει δυνατόν. Και αντίστοιχα, αυτό είναι κάποιο που ισχύει σε κάποιες περιοχές, προωθητικές ενέργειες στάθμευσης σε απομακρυσμένους χώρους. Δηλαδή, παραδείγματος χάριν, να υπάρχει μία άλλη τιμολογιακή πολιτική για το ΚΤΕΛ, ή αν κάποιος ψωνίσει από κάποιο συγκεκριμένο κατάστημα, να υπάρχει κάποια προγραμματική σύμβαση του καταστήματος είτε με το ΚΤΕΛ, είτε με κάποιο τρόπο, ώστε να υπάρχει κάποια ανταποδοτικότητα μεταξύ αυτών των κινήσεων.
Τέλος μελλοντικές ενέργειες. Επαναλαμβάνουμε το ωράριο τροφοδοσίας. Είχε ειπωθεί και στην διαβούλευση ότι υπάρχει καθορισμένο, αλλά το θέμα είναι και να εφαρμόζεται. Γι’ αυτό εδώ προσθέσαμε τη λέξη να εφαρμόζεται και όχι να καθορισθεί, αλλά να εφαρμοστεί το ωράριο τροφοδοσίας που να προβλέπει ποιος έχει πρόσβαση και που μπορεί να σταματήσει.
Και τέλος, όλα αυτά να ξέρετε, είναι και απόρροια προηγούμενων μελετών και προηγούμενων αποφάσεων Δημοτικού Συμβουλίου. Άρα παίρνουμε το μπαλάκι εμείς και προσπαθούμε να εφαρμόσουμε προηγούμενες

[bookmark: _page_55_0]αποφάσεις. Έτσι υπάρχει και το ΣΒΑΚ το οποίο είναι εγκεκριμένο για τη Χίο και υπάρχει το ΣΒΑΚ το οποίο έχει ποδηλατικές διαδρομές. Αυτές όμως είναι μόνο στο κέντρο. Άρα, κάποιος θα πρέπει εκτός απο το κέντρο να προσπαθήσουμε να πάμε καιστην περιφέρεια. Άρα, σε πρώτη φάση ένα καλόδίκτυο θα ήτανμέσωτης παραλιακής οδού, όταν υπάρχει ένας προγραμματισμός για ανάπλαση του παραλιακού μετώπου και μετά από τη Φάρκαινα να πάει μέχρι τον Κάμπο που ο Κάμπος έχει μικρή κυκλοφορία και μπορούν άνετα ποδήλατα και αυτοκίνητα να κυκλοφορούν σε αυτό το μειωμένο κυκλοφοριακό φόρτο και οδόστρωμα που υπάρχει και με μικρές ταχύτητες. Αυτά ήταν εν συντομία η παρουσίαση.
Δεν ήθελα να σας φάω πολύ χρόνο, αλλά άμα θέλετε κάποιες ερωτήσεις ή διευκρινήσεις είμαι στη διάθεσή σας.

ΠΡΟΕΔΡΟΣ: Λοιπόν, από το κοινό αν υπάρχει κάποιος. Ορίστε, κύριε Μυλωνάδη. Ερώτηση; Ερωτήσεις. Είμαστε στις ερωτήσεις; Ερωτήσεις. Μισό λεπτό, κύριε Μυλωνάδη. Ορίστε. Ερώτηση, με ερωτηματικό.

ΜΥΛΩΝΑΔΗΣ: Θέλω να ρωτήσω εάν ο κύριος Ευσταθιάδης έλαβε υπόψιν του ένα υπόμνημα που καταθέσαμε από 24/3/26 και αναφέρεται σε διάφορα πράγματα για τον περιφερειακό δρόμο της πόλης. Αυτή τη στιγμή η πόλη υποφέρει από τον κακό σχεδιασμό του περιφερειακού και φαίνεται όλη αυτή η ιστορία στο λιμάνι με το σημειωτόν των αυτοκινήτων. Γιατί; Γιατί φτιάξαμε έναν περιφερειακό, δεν τον έφτιαξε ο κύριος Ευσταθιάδης, τον οποίο δεν τον παίρνει ο κόσμος, δεν έχει κόμβους, δεν μπορεί να στρίψει αριστερά, δεν μπορεί να επιστρέψει. Και είχαμε κάνει ένα σημείωμα 3,5 σελίδες με 24/3ου, με θέμα Παρατηρήσεις και Βελτιώσεις - Προτάσεις Κυκλοφοριακού πόλης Χίου και Περιχώρων. Κοινοποίηση στον κύριο Ευσταθιάδη. Επιτροπή Κυκλοφορίας. Δημοτικό Συμβούλιο Δήμου Χίου. Τεχνική Υπηρεσία. Αντιδήμαρχο. Επιβλέπουσα κυρία Δαλαβάγκα. Θέλετε να σας το διαβάσω;

ΠΡΟΕΔΡΟΣ: Όχι. Το έχει, λέει.

ΜΥΛΩΝΑΔΗΣ: Το έχει, αλλά δεν έχει αναφερθεί καθόλου σε αυτό.

ΠΡΟΕΔΡΟΣ: Ωραία, θα το λάβει υπόψιν του να απαντήσει. Άλλη ερώτηση.

ΜΥΛΩΝΑΔΗΣ: Ναι, συγνώμη. Άλλη ερώτηση. Επίσης, έχω υποβάλλει από 1/8/2024 στην Επιτροπή Κυκλοφορίας, που με έχει ορίσει η Δημοτική Αρχή και συμμετέχω, προτάσεις οι οποίες δεν έχουν συζητηθεί ακόμα, δηλαδή από 2 χρόνια και περίπου ακριβώς. Και γι’ αυτό το λόγο επειδή ζητήσαμε κατά τη συζήτηση της Δημοτικής Επιτροπής να μας έχει δοθεί η μελέτη του κυρίου Ευσταθιάδη της Β’ φάσης και δεν μας είχε δοθεί, ζητήσαμε μια μικρή παράταση, η οποία δεν μας δόθηκε από τον κύριο Δήμαρχο και αναγκαστήκαμε να καταθέσουμε προσφυγή στην Αποκεντρωμένη Διοίκηση. Αυτά όλα θα τα αναφέρω στην τοποθέτησή μου βέβαια. Επίσης σας έχω βάλει σχέδια εκεί της περιοχής από Τάγμα μέχρι Γούδι. Τέλος πάντων, να μην προχωρήσω αυτή τη στιγμή. Μου κάνει εντύπωση, γιατί ο κύριος Ευσταθιάδης, με τον οποίο δεν έχουμε τίποτα να μας χωρίζει, το πρωί χαιρετηθήκαμε κιόλας εγκάρδια, δεν δείχνει να έλαβε υπόψιν του αυτά που του ζητήσαμε. Να απαντήσει επ’ αυτών. Για παράδειγμα, στο Ηρώο που δόθηκε μια πολύ καλή πρόταση από τον κύριο Τσιμή, να πάψουν να σκοτώνονται και να τραυματίζονται στο Ηρώο με διοχέτευση της κυκλοφορίας δια του Εργατικού Κέντρου του, του κυκλικού κόμβου, έστω και αν τον έχουμε ξεσκίσει εκεί, τον είπαμε πλατεία Χίου ομογενών κτλ. Και από εκεί να πηγαίνει ελεύθερα προς Αγκομαχαλά επάνω, προς Κωνσταντίνου Μονομάχου, Δημοκρατίας-Κωνσταντίνου
Μονομάχου.

ΠΡΟΕΔΡΟΣ: Τον κυκλικό κόμβο που υπάρχει ήδη, δηλαδή. Εκεί συμφωνώ κι εγώ μαζί σας.

ΜΥΛΩΝΑΔΗΣ: Α, κύριε Πρόεδρε, θα σας καταργήσουν. Προσέξτε.

ΠΡΟΕΔΡΟΣ: Δεν με καταργεί κανείς.

ΜΥΛΩΝΑΔΗΣ: Λοιπόν, ευχαριστώ.

ΠΡΟΕΔΡΟΣ: Άλλη ερώτηση. Άλλη ερώτηση από Συναδέλφους; Ορίστε. Καταρχήν θα μου φύγετε από εκείνα τα έδρανα και θα πάτε κάτω εκεί που ήσασταν πριν. Διότι αυτά είναι έδρανα Δημοτικών Συμβούλων και οι δύο σας παρακαλώ, θερμή παράκληση. Κύριε Δύμη, μείνετε εσείς εκεί γιατί θα σας σηκώνουμε συνέχεια και θα κάθεστε. Και δίπλα σας θα κάνουν την ερώτησή τους. Τα ονόματά σας μόνο για τα πρακτικά.

ΟΜΙΛΗΤΗΣ: Είναι μέσα από το Επιμελητήριο, την ΕΔΕ και τον Εμπορικό Σύλλογο. Αν μπορούμε να δούμε την εικόνα της Δημοκρατίας που ανεβαίνει προς την Οινοπίωνος.

ΠΡΟΕΔΡΟΣ: Είναι ήδη. Έχετε ερώτηση επ’ αυτού;

ΟΜΙΛΗΤΗΣ: Ναι, ναι. Εκεί που είπατε ότι θα υπάρχει επέκταση με κολονάκια, για να γίνει ο διαχωρισμός, αυτοί που έρχονται από τη Δημοκρατίας, θα μπορούν να στρίψουν και να μπουν στο πάρκινγκ; Ναι. Ναι.

ΟΜΙΛΗΤΗΣ: Ναι, επειδή στην εικόνα φαίνονται, αν είναι τα κολωνάκια οι γραμμούλες, γιατί δεν μπορώ να διακρίνω τόσο μακριά.

ΕΥΣΤΑΘΙΑΔΗΣ: Μέχρι εδώ είναι.

ΟΜΙΛΗΤΗΣ: Α, όχι οι διακεκομμένες γραμμούλες που είναι μπροστά.

ΕΥΣΤΑΘΙΑΔΗΣ: Όχι, αυτές είναι η διαγράμμιση.

ΠΡΟΕΔΡΟΣ: Άλλη ερώτηση;

ΟΜΙΛΗΤΗΣ: Αυτό ήθελα. Και εκεί που έχουμε στην Απλωταριά, είπατε ο δρόμος που θα έρχεται από την 11η θα μπορεί να είναι, θα είναι …

ΕΥΣΤΑΘΙΑΔΗΣ: Θα μπορεί να πάει δεξιά.

ΟΜΙΛΗΤΗΣ: Θα μπορεί να πάει.

ΕΥΣΤΑΘΙΑΔΗΣ: Από τη Δημοκρατίας δεν πάει δεξιά. Από την 11ης πάει δεξιά.

ΟΜΙΛΗΤΗΣ: Ωραία. Ωραία. Δεν άκουσα καθόλου για την ελεγχόμενη στάθμευση. Είχαμε κάνει και εμείς μια πρόταση, αυτή που είναι προς τον κήπο. Σωστά, να μην είναι υπό γωνία. Είναι σωστή η άποψη σας, δηλαδή συμφωνούμεσεαυτό, ναείναιπαράλληλαμετο τέτοιο, αλλάπρέπειναείναιελεγχόμενη καιπροοδευτική. Δηλαδή, το προοδευτικό έχει να κάνει και να εξηγήσω γιατί το λέμε, θα είναι προοδευτική, έτσι; Γιατί έχουμε κουβεντιάσει. Προοδευτική είναι ότι η πρώτη ώρα θα είναι η χαμηλότερη τιμή και όσο περνάει η ώρα θα είναι απαγορευτικό κάποιος να το αφήσει 8 ώρες. Αυτό είναι το σημαντικό. Να μην το αφήνουν είτε οι δημοτικοί υπάλληλοι, είτε οι μαγαζάτορες που κατεβαίνουν το πρωί στις 8:00 η ώρα και φεύγουν στις 3:00, να μην καταλαμβάνονται αυτές οι θέσεις όλες αυτές τις ώρες. Εντάξει; Αυτό.

ΠΡΟΕΔΡΟΣ: Μάλιστα. Άλλη ερώτηση;

ΚΟΥΤΡΗΣ: Εγώ από το Επιμελητήριο ήθελα να ρωτήσω αν, γιατί δεν έχω καταλάβει …

ΠΡΟΕΔΡΟΣ: Όνομα για τα πρακτικά.

ΚΟΥΤΡΗΣ: Κουτρής Μιχάλης. Στην Επιτροπή Κυκλοφορίας του Επιμελητηρίου είμαστε. Όσον αφορά την διασταύρωση στην Ιονική που γίνονται τα περισσότερα ατυχήματα μαζί, Ιονική, συγγνώμη, είναι ακριβώςεδώ από κάτω.
Ουσιαστικά καταργήθηκαν οι θέσεις των ταξί, αλλά δεν έχει αλλάξει κάτι, όσον αφορά την διασταύρωση και την οπτική που υπάρχει, γιατί τα ταξί δεν ενοχλούσαν και τα περισσότερα ατυχήματα γίνονται εκεί. Δεν έχει γίνει κάποια διαφοροποίηση. Αυτή που είδαμε είναι ότι θα μπαίνουν αριστερά τα ταξί για να φεύγουν αριστερά. Αυτό είναι πάρα πολύ σωστό.
Το ένα είναι το ερώτημα αυτό, τι μπορούμε να κάνουμε στην Ιονική. Πάνω θα καταργήσουμε το Stop, εκεί που είπατε θα βάλουμετα κολονάκια, μετά το Ηρώο θα καταργηθείτο τωρινό Stop και άρα θα υπάρχει ταυτόχρονη εισροή και από τις δύο πλευρές; Γιατί αυτή τη στιγμή εδώ στην πάνω πλευρά, δεν θυμάμαι, στην Δημοκρατίας αριστερά, υπάρχει Stop. Αν αυτό θα αφαιρεθεί με προέκταση κολονάκια και δεν ξέρω τώρα ολιστικά, επειδή μας ενδιαφέρουν κατά κύριο λόγο και το είδα γιατί πεζοδρομείται. Και όσον αφορά το κομμάτι των διαβάσεων έχετε δώσει κάποια μελέτη; Γιατί το λέω; Γιατί οι δύο κύριες διαβάσεις εδώ θεωρητικά, και αυτά που έχουμε προτείνει και εμείς είναι, να μπουν και φανάρια για να μπορέσει να ενημερωθεί και να μην σταματάει και συνέχεια η κυκλοφορία, γιατί και αυτό είναι ένα πολύ μεγάλο πρόβλημα που αντιμετωπίζουμε και στο λιμάνι, και έχουμε κάνει πρόταση για να μειωθούν οι διαβάσεις, να γίνουν πολύ πιο εμφανείς προφανώς και ταυτόχρονα να αφαιρεθούν. Έχουμε την εξής παγκόσμια πρωτοτυπία εμείς εδώ στη Χίο. Έχουμε δώσει στάσεις λεωφορείων πριν από τη διάβαση σε ροή κυκλοφορίας κάθετη προς τα πάνω και όποιος πάει να χρησιμοποιήσει τη διάβαση, δεν βλέπει, γιατί είναι και των ΑΜΕΑ και των στάσεων λεωφορείου. Αυτό θα πρέπει να αλλάξει και να γίνει μετά, για να μπορέσουν να υπάρχει πλήρης ορατότητα στους πεζούς και να μειωθούν λίγο οι διαβάσεις. Δεν ξέρω, γιατί δεν το διάβασα.

ΠΡΟΕΔΡΟΣ: Ερωτήσεις όμως είπαμε.

[bookmark: _page_57_0]ΚΟΥΤΡΗΣ: Αυτό. Απλά ήθελα να δω για το Stop κατά κύριο λόγο και την Ιωνική που με ενδιαφέρει, που είναι τα σημαντικά σημεία ατυχημάτων. Και όσον αφορά αυτό που είπε και ο κύριος Μυλωνάδης, κι εγώ θεωρώ ότι θα έπρεπε, όσον αφορά τον κόμβο, να καταργηθεί η κάθετη χρήση, που είπατε και εσείς κύριε Χρύση, και να γίνεται η στροφή ώστε να βγαίνει δεξιά προς τα πάνω. Είμαι και Εκπαιδευτής οδηγών οπότε έχω διπλή ιδιότητα σε αυτό το πράγμα, που σας λέω τώρα. Σας ευχαριστώ.

ΠΡΟΕΔΡΟΣ: Καταλάβατε ποιο σημείο λέει; Υπάρχει κάποιος Συνάδελφος; Ερωτήσεις; Κύριε Μυριαγκέ, κάποια ερώτηση; Ερωτήσεις; Ναι, κύριε Στεφάνου.

ΣΤΕΦΑΝΟΥ: Να χαιρετήσω κι εγώ εδώ τον κύριο Ευσταθιάδη και θέλω να κάνω εγώ κάποιες ερωτησούλες. Καταρχήν θέλω να δω πώς αντιμετωπίζετε το χάος που έχουμε μπροστά στη Βουβάλου, το Βουνάκι και τη Vodafone, εκεί που γίνεται ένας πραγματικός πανικός κάθε μέρα. Δηλαδή τέτοιο πράγμα που θυμίζει το λιγότερο Κάιρο. Αυτό θέλω να το δω. Δεν το κατάλαβα στις εικόνες που δείξατε. Σαν ερώτηση, αν μπορείτε να μας το δείξετε τώρα, για να αντιληφθώ τι ακριβώς έχει συμβεί.
Δεύτερον, θέλω να ρωτήσω γιατί πρέπει μπροστά στο Ηρώο, εκεί όπως ανεβαίνουμε για να βγούμε στη διασταύρωση με την Οινοπίωνος, γιατί πρέπει να υπάρχει αριστερά μια διαπλάτυνση για να σταματάνε οχήματα. Δεν το κατάλαβα αυτό. Είδα κι έχετε ένα, για ποιο λόγο να υπάρχει αυτό το πράγμα; Δεν το έχω καταλάβει.
Και επίσης θέλω να πω, γιατί ενώ προβλεπόταν στην αρχική μελέτη του κήπου πολύ μεγαλύτερες διαπλατύνσεις, τελικά έχουμε μείωση στις διαπλατύνσεις με αποτέλεσμα ουσιαστικά να μην είναι αυτό που λέμε τελικά ήπια κυκλοφορία.
Για τα άλλα, στην τοποθέτησή μου θα σας πω, γιατί δεν έχει εφαρμοστεί ποτέ το ωράριο φορτοεκφόρτωσης που ψηφίσαμε, όπως και για ένα οικόπεδο που μπορεί να εξυπηρετήσει πάρα πολύ αν αγοραστεί από τον Δήμο, την κατάσταση σε συνέχεια της Αλατίου. Θέλω πρώτα να δούμε αυτά τα πράγματα.

ΠΡΟΕΔΡΟΣ: Ωραία. Άλλη ερώτηση, Συνάδελφοι; Όχι. Απαντήστε παρακαλώ.

ΕΥΣΤΑΘΙΑΔΗΣ: Λοιπόν, έχουμε πάρει όλα τα αιτήματα και τις προτάσεις και τα υπομνήματα που αναφέρθηκαν και τα λάβαμε υπόψιν μας. Όπως όλοι αντιλαμβάνεστε, όταν παίρνουμε κάποιο υπόμνημα ή κάποια πρόταση, την εξετάζουμε και την αξιολογούμε. Δεν είναι υποχρεωτικό να την ενστερνιστούμε κιόλας, να την αποδεχτούμε, ιδιαίτερα όταν με κάποια άλλα στοιχεία τα οποία έχουμε δεν συμφωνούμε. Επίσης να πω και κάτι πολύ διευκρινιστικό που θα βοηθήσει στη συνέχεια της συζήτησης.
Πρώτα απ’ όλα, όπως όλοι γνωρίζετε, το καλύτερο είναι ο εχθρός του καλού. Αλλά προσέξτε σας παρακαλώ τον τίτλο της μελέτης. Δεν εξετάζουμε όλη την πόλη ή όλο το νησί. Εξετάζουμε κυκλοφοριακές επεμβάσεις ιδιαίτερα στην κεντρική περιοχή. Είναι αναρτημένα στο διαδίκτυο, στο site του Δήμου, εκτός από την πρώτη φάση και φυσικάτην δεύτερη φάση,είναι και ησύμβασηκαι ηπεριοχή μελέτηςτηνοποίαέχουμε.Εμείςμετά απόαίτημα της Τεχνικής Υπηρεσίας και της Επιβλέπουσα Αρχής, εξετάσαμε και μερικά πράγματα τα οποία ήταν εκτός του αντικειμένου μας και εκτός της περιοχής μελέτης, φυσικά χωρίς κάποια πρόσθετη αμοιβή στο είδος της καλής συνεργασίας που είχαμε.
Άρα συνεχίζω. Η δεύτερη φάση είναι αναρτημένη εδώ και καιρό απ’ ότι γνωρίζω στο site του Δήμου. Η ελεγχόμενη στάθμευση η προοδευτική, αυτό είναι το κόλπο το οποίο λέμε να είναι ηλεκτρονική και να υπάρχει ζωνοποίηση, κτλ. Γιατί θα σας πω και κάτι ακόμη. Δεν θα έχει την ίδια χρέωση το καλοκαίρι με το χειμώνα. Το χειμώνα είναι περισσότεροι οι κάτοικοι κτλ. Θα υπάρχει άλλη χρέωση. Αυτό φυσικά όταν γίνει η ηλεκτρονική. Εμείς δεν καθορίζουμε τώρα ούτε τιμολογιακή πολιτική, ούτε κάτι διαφορετικό. Εμείς θέτουμε απλώς τις προδιαγραφές, ή το τι είναι επιθυμητό. Από κει και πέρα, όταν υπάρχει η ηλεκτρονική, το ηλεκτρονικό σύστημα για την ελεγχόμενη στάθμευση, μπορείς να κάνεις οτιδήποτε θέλεις, είτε με ώρα να το αλλάζεις, δηλαδή να είναι διαφορετική η χρέωση, π.χ. το μεσημέρι που δεν λειτουργεί το κέντρο, που είναι κλειστά τα μαγαζιά, ή το βράδυ, ή το Σαββατοκύριακο, ή το μεσοβδόμαδο και ούτω καθεξής. Έτσι; Πολύ απλά.
Διαβάσεις πεζών. Είναισαφές ότι οιδύο εδώ η συνέχεια της Απλωταριάς και μπροστά από το Δημαρχείο είναι οι πιο σημαντικές και θέλω να πω, ότι από τις παρατηρήσεις μας και τις μετρήσεις που έχουμε κάνει, είναι αξιοθαύμαστο ότι λειτουργούν σαν διαβάσεις πεζών και όχι σαν αυτές τις διαβάσεις που ξέρουμε στην Αθήνα. Δηλαδή οι οδηγοί σέβονται τις διαβάσεις πεζών και ιδιαίτερα αυτές τις δύο, όπως σέβονται και στο αεροδρόμιο. Διότι πολλές διαβάσεις πεζών, όπως στις υπόλοιπες προς τα πάνω, όταν είναι, δεν τις σέβονται. Τι γίνεται όμως; Στις προκαταρκτικές προτάσεις, είχαμε ότι επειδή οι οδηγοί σέβονται τις διαβάσεις πεζών, ένας να περάσει, σταματάνε τα αυτοκίνητα. Μετά από λίγο έρχεται άλλος ένας, ξανά σταματάνε τα αυτοκίνητα, μετά ξαναέρχεται κάποιος ένας, σταματάνε τα αυτοκίνητα, γιατί τις σέβονται. Κι εμείς είχαμε στις προκαταρκτικές προτάσεις να ομαδοποιούνται οι πεζοί. Γιατί ξέρετε, δεν είναι πια μόνο να ομαδοποιούνται τα αυτοκίνητα, είναι να ομαδοποιούνται και οι πεζοί. Άρα να υπάρχει φωτεινός σηματοδότης που με το που πατάς το κουμπάκι να περιμένειςκάποιαδευτερόλεπτακαιαμέσως, ασφαλείας, καιαμέσωςναανάβει. Καιφυσικάότανέρθειο επόμενος, που μπορεί να έρθει μόλις έχει ανάψει το κόκκινο για τους πεζούς, δε θα το ανάψει πράσινο. Θα περιμένει κάποια δευτερόλεπτα ώστε να ομαδοποιηθούν.
Η Σχολή Οδηγών, αν θυμάμαι καλά, ήταν ο Πρόεδρος, ήταν αντίθετος σε αυτό. Αυτό ήταν μία από τις εναλλακτικές από τη διαβούλευση που το ενστερνίστηκαν και λέμε εντάξει, θα το συνεχίσουμε έτσι. Οπότε για αυτό δεν το έχουμε βάλει στις οριστικές προτάσεις το συγκεκριμένο. Από την άλλη όμως, να ενημερώσω ότι

Σελίδα 8 από 17
[bookmark: _page_58_0]υπάρχουν οι έξυπνες διαβάσεις, οι οποίες εισάγονται στην περιοχή και υπάρχει και εδώ στον κήπο, η οποία προγραμματίζεταιναμπειαπό αυτές τιςέξυπνεςδιαβάσεις, πουμπαίνουν παντούστην Ελλάδα.Τώρατισημαίνουν οι έξυπνες; Έξυπνες είναι αυτές που έχουν τα led κάτω. Με το που ανιχνεύει τον πεζό, ανάβει κάποια φωτάκια ώστε να προσέχουν οι οδηγοί. Υπάρχουν και στο you tube κτλ. κάποια παραδείγματα. Αυτές έχουν κατά κόρον δημοπρατηθεί και μπαίνουν σε όλη την Ελλάδα.
Τώρα να ενημερώσω τι γίνεται μπροστά από εκεί που γίνεται το χάος σήμερα. Βουνά, κτλ. κτλ. Τώρα εδώ πέρα, εδώ που είναι που γίνεται ο χαμός, θα πρέπει να σκεφτείτε ότι αφήνουμε οδόστρωμα 6,5 μέτρα. Γιατί είπαμε περιμετρικά του κήπου θα υπάρχει το 6,5 μέτρα. Άρα θα έχουμε μια τέτοια κατάσταση. Δεν θα μπορεί κάποιος να πάει να παρκάρει κάθετα όπως αυτή τη στιγμή, ανάμεσα στα μηχανάκια κτλ. υπάρχουν. Και φαίνεται εδώ, σε αυτό εδώ το σημείο, είμαστε σε αυτό εδώ, λίγο πιο πριν. Άρα βλέπετε, ότι θα υπάρχουν η μία λωρίδα που θα πηγαίνει ευθεία για να ανέβει πάνω τη Δημοκρατίας και η άλλη λωρίδα που θα πάει προς τη Φιντέλ και προς το λιμάνι. Και εδώ πέραενδεχομένως να υπάρχει και θέση φορτοεκφόρτωσης, όπως λέμε μπροστά, από τη Δημοκρατίας. Δηλαδή δεν θα υπάρχει αυτό το άπλετο οδόστρωμα. Αυτό είναι το πρόβλημα που υπάρχει σήμερα γύρω-γύρω από την πλατεία. Υπάρχει πολύ οδόστρωμα και διπλοπαρκάρει ο άλλος και το εκμεταλλεύεται και ούτω καθεξής. Και οφείλω να πω ότι και τα μάτια γάτας που βάλατε εν τω μεταξύ, μεταξύ της εκπόνησης της μελέτης και της σημερινής κατάστασης, πριν ολοκληρωθεί η δικιά μας μελέτη, μπήκανε από την Τεχνική Υπηρεσία, από την ασφαλτόστρωση κτλ., μπήκαν μάτια γάτας επί της Πολυτεχνείου. Οφείλω να πω, ότι λειτουργούν πολύ καλά. Δηλαδή, κάπως στοιχίζονται τα αυτοκίνητα, έτσι;
Α, και στο τελευταίο ερώτημα αν μειώθηκαν, έχω κι άλλα ερωτήματα τα οποία δεν τα σημείωσα. Αν μειώθηκαν οι διαπλατύνσεις, δεν μειώθηκαν οι διαπλατύνσεις, απλώς δεν τις βλέπετε τώρα. Είπαμε ότι μειώνεται το οδόστρωμα. Άρα, αφού μειώνεται το οδόστρωμα ότι κερδίζουμε θα πάει σε διαπλάτυνση των πεζοδρομίων, είτε αριστερά είτε δεξιά. Δεν μειώθηκαν οι διαπλατύνσεις με αυτές που έχετε στο μυαλό σας.
Τώρα, μια ερώτηση η οποία ήταν, που δεν ήταν, αυτό εδώ γιατί υπάρχει. Αυτό εδώ το εξόγκωμα. Αυτό εδώ το εξόγκωμα Αυτό εδώ; Αυτές είναι ελεγχόμενες θέσεις στάθμευσης που υπάρχουν και σήμερα. Είναι θέσεις. Εδώ υπάρχει στάθμευση δεξιά, στάθμευση αριστερά και μια λωρίδα ευθεία. Ναι, υπάρχει και σήμερα. Υπάρχει και σήμερα. Είναι έξτρα 1-2 θέσεις. Δεν μας κάνει κακό. Για περιβαλλοντικούς λόγους το λέτε. Ναι, Οκ.
Απάντησα σε όλες; Α, ναι. Το Stop εδώ πέρα. ΤοStop το αφαιρέσαμε, το Stop. Θα σας πω γιατί. Εδώ φαίνεται στη σήμανση την οποία βάζουμε. Αφαιρέθηκε το Stop, γιατί; Γιατί αυτός εδώ πάει και συμβάλλει με αυτόν και αν, αν υπάρχει, εσείς το ξέρετε σαν Σχολή Οδηγών, αν υπάρχει συμβολή, ο εκ δεξιών έχει προτεραιότητα. Άρα αυτός που έρχεται από την Οινοπίωνος συνεχίζει να έχει προτεραιότητα, γιατί έρχεται εκ των δεξιών, απλώς το Stop εδώ δεν έχει νόημα. Γιατί; Γιατί τους αφήνουμε να προχωράνε, ενώ αυτή τη στιγμή υπάρχει εδώ πολύ πίσω και υποτίθεται σταματάνε και τους δίνουμε στην Οινοπίωνος δύο λωρίδες να κινηθούν. Οπότε έρχεται με μεγαλύτερη ταχύτητα. Δηλαδή, έχοντας το Stop αυτός, δεν καταλαμβάνει τη δική του λωρίδα και έρχεται η Οινοπίωνος και έχει δυο λωρίδες στη διάθεσή του και την παίρνει ανοιχτά και με ταχύτητα. Ενώ τώρα, όπως βλέπετε τον έχουμε στριμώξει, γιατί έχουμε διαπλατύνει τα πεζοδρόμια, για να μη μπορούν να παρκάρουν αριστερά και δεξιά στη συνέχεια της Οινοπίωνος και τον στρίβουμε παράλληλα με αυτόν εδώ. Εδώ υπάρχει η στάθμευση.

ΠΡΟΕΔΡΟΣ: Εδώ μειώνεται ο χώρος από την … ουσιαστικά, έτσι;

ΕΥΣΤΑΘΙΑΔΗΣ: Ναι. Μπροστά, ένας-ένας. Εδώ πέρα έχουμε διαπλατύνει τα πεζοδρόμια, έχουμε βελτιώσει την ορατότητα. Αυτός εδώ έρχεται πιο στενά, γιατί σήμερα έχει μεγάλο οδόστρωμα, το διαπλατύνουμε, γιατί αυτό θα είναι 3,5 μέτρα τώρα πια, ενώ σήμερα είναι περίπου 5-5,5. Έτσι; Οπότε έρχεται αυτός από την Οινοπίωνος, έχει και τα μάτια γάτας πριν τη διάβαση πεζών, και κάπως περιορίζει την ταχύτητά του. Έχει προτεραιότητα η Οινοπίωνος έναντι της Δημοκρατίας. Η Δημοκρατίας αυτή τη στιγμή δεν πάνε μόνο, παραβιάζουν το Stop. Είναι ότι δεν έχουν την ορατότητα, δεν έχουν την ορατότητα να δούνε δεξιά. Γιατί; Γιατί σταματάνε πολύ πίσω, υπάρχει μία κολώνα της ΔΕΗ και υπάρχουν και κάτι άλλες κολώνες της σήμανσης. Σήμερα έβγαλα και φωτογραφίες αλλά τώρα δεν έχω να σας τις στείλω, αλλά το ξέρετε καλύτερα από μένα. Το ξέρετε πολύ καλύτερα από εμένα. Διαπλατύνοντας και φέρνοντας, όλοι αυτοί έρχονται πιο μπροστά απ’ ότι είναι σήμερα. Και αφού έρχονται πιο μπροστά, έχουν καλύτερη ορατότητα. Δηλαδή αυτοί που φεύγουν από τη Δημοκρατίας, δεν φεύγουν εσκεμμένα μετα χίλια, γιατί αν φεύγανε με ταχίλια παραβιάζουν το Stop. Αυτό είναι δικό τους πρόβλημα. Αυτό δεν μπορούμε να το διορθώσουμε εμείς. Εμείς σχεδιάζουμε πάντα, αφήστε με λίγο να ξέρω επί του θέματος. Εμείς σχεδιάζουμε πάντα για τη νομιμότητα. Δεν σχεδιάζουμε για την παρανομία. Άρα, έχει Stop και πρέπει να σταματήσει.
Τώρα εμάς ποιο είναι το πρόβλημά μας. Αυτός που σταματάει, να μπορεί να έχει ορατότητα την Οινοπίωνος και αυτός με την Οινοπίωνος να μην τρέχει με τα 100. Άρα, τι κάνουμε; Περιορίζουμε το χώρο αυτουνού που έρχεται απο την Οινοπίωνος, ώστε να μειώσει την ταχύτητά του. Γιατί εδώ, εδώ σε αυτό εδώ το σημείο με τις δύο διαπλατύνσεις πεζοδρομίου που έχει αριστερά-δεξιά, θα είναι περιορισμένο το πλάτος του οδοστρώματος και στη συνέχεια καθώς κινείται ευθεία, πάλι ξέρει ότι θα περιοριστεί. Δεν έχει την αλάνα που έχει σήμερα, να φεύγει ευθεία.

ΠΡΟΕΔΡΟΣ: Άρα η περίπτωση κατάργησης δεν μπήκε ποτέ στο τραπέζι;

ΕΥΣΤΑΘΙΑΔΗΣ: Σκεφτήκαμε την κατάργηση, αλλά δεν είχε νόημα να πάνε στον ήδη επιβαρυμένο κυκλικό κόμβο, να κάνουν τον κύκλο και μετά να κάνουν αυτήν εδώ την δεξιά στροφή.

ΕΥΣΤΑΘΙΑΔΗΣ: Φανάρια δεν έχει νόημα αυτή τη στιγμή. Το Φανάρι τι είναι, το φανάρι είναι για την κυκλοφοριακή ρύθμιση. Δεν είναι περισσότερο για το αν γίνονται ατυχήματα ή όχι. Γιατί όπως κάποιος παραβιάζει το Stop, θα μπορούσε να παραβιάσει και το κόκκινο. Έτσι; Άρα σε αυτή τη φάση βλέπουμε αυτό. Το φανάρι πάντα μπορεί να μπει. Δεν το δεν το χαλάς εδώ. Δεν υπάρχει κάτι άλλο.

ΠΡΟΕΔΡΟΣ: Μάλιστα. Έχει απαντήσει στις ερωτήσεις. Θα περάσουμε σε τοποθετήσεις. Από τους Δημότες παρακαλώ. Θα τοποθετηθείτε κύριε Μυλωνάδη; Γιατί ελπίζετε; Θέλετε να φύγετε; Επειδή είπατε, ανησύχησα που είπατε, ελπίζω.

ΜΥΛΩΝΑΔΗΣ: Εμείς κάναμε ένα υπόμνημα.

ΠΡΟΕΔΡΟΣ: 3 λεπτά.

ΜΥΛΩΝΑΔΗΣ: Δεν με φτάνει.

ΠΡΟΕΔΡΟΣ: Χάνετε ήδη δέκα δευτερόλεπτα.

ΜΥΛΩΝΑΔΗΣ: Ωραία, σταματάω.

ΠΡΟΕΔΡΟΣ: Έλα κύριε Μυλωνάδη, ξεκινήστε τώρα να έχουμε έναν έλεγχο του χρόνου. Ελάτε σας παρακαλώ.

Κατατεθέν Υπόμνημα κ. Μυλωνάδη Δ.εκ μέρους ΟΜΑΣ Χίου:
<<Στην Δημοτική Επιτροπή της 28/7/2026, παρέστημεν και ζητήσαμε την αναβολή εξέτασης του 4ου θέματος «Έγκριση και παραλαβή της Μελέτης Επικαιροποίησης Κυκλοφορικών Επεμβάσεων Πόλης Χίου – β’φάσης, με το αιτιολογικό ότι: δεν μας είχε χορηγηθεί αντίγραφο της Μελέτης Β’φάσης, για να πληροφορηθούμε αν είχαν ληφθεί από τον Μελετητή και είχαν γίνει αποδεκτές οι προτάσεις μας όπως εμφανίζοντο στο έγγραφό μας από 24-3-2026 προς τον Δήμο, την Τεχνική Υπηρεσία, τον Αντιδήμαρχον, την Επιβλέπουσα, την Επιτροπή Κυκλοφορίας, τοΔημοτικό Συμβούλιο και την Μελετητική Ομάδα Σ. Ευσταθιάδης και Συνεργάτες Ε.Ε.
Η πιο πάνω μελέτη, μας χορηγήθηκε άτυπα μετά (2) δύο ώρες από την απόρριψη του αιτήματός μας από τον κ. Δήμαρχο και χωρίς αποστολή της με αριθμό Πρωτοκόλλου μέχρι σήμερα, παρ’ότι: υποβάλλαμε (2) δύο αιτήσεις γι’ αυτό.
Έπειτα απ’αυτό: αναγκασθήκαμε να υποβάλλουμε Προσφυγή κατά της με αρ. 650 – Θέμα 4ο – 28-7-2026 Απόφασης της Δημοτικής Επιτροπής στην Αποκεντρωμένη Διοίκηση Αιγαίου με αριθμό 20450 / 31-7-2026 όπως είχαμε ενημερώσει τον κ. Δήμαρχο και τα μέλη της Δημοτικής Επιτροπής, την οποία καταθέτομε και στην Γραμματεία του Δημοτικού Συμβουλίου, όπως και: αντίγραφο του από 24-3-2026 υπομνήματος – προτάσεών μας, οι οποίες δεν ελήφθησαν υπόψιν ούτε απαντήθηκαν από τον κ. Ευσταθιάδη τις οποίες θέλομε να θέσομε υπόψιν των μελών του Δημοτικού Συμβουλίου, για να ενημερωθούν τα μέλη του και να αποφασίσουν.
Νασημειωθεί, ότι:τονΟκτώβριο του2012 ηΔημοτικήΑρχήΠ. Λαμπρινούδη, ανέθεσεσεΜελετητικήΟμάδαΑθηνών και Χίου Μελέτη Δημιουργίας Παραθαλάσσιου Μετώπου Πολλαπλών χρήσεων από το Τάγμα μέχρι το Γούβι, με διαχωριστική νησίδα, κυκλικούς κόμβους αριστερών στροφών και επιστροφών, ποδηλατόδρομο, δρόμους για δρομείς και πεζούς, αναταγμένες ακτές για κολύμβηση, διαβάσεις πεζών και χώρους στάθμευσης, η οποία κατατέθηκε στον Δήμο Χίου το 2013.
Η πιο πάνω μελέτη, παρά τις ορθές νεωτεριστικές θέσεις της, εκτός από την αντιμετώπιση του κυματισμού, υπονομεύθηκε και δεν προχώρησε παρά τα αναμφισβήτητα προσόντα της και τον Νόμο 2971/2001 και τον μεταγενέστερό του 4607/2019 (άρθρα 14).
Οι υπάρχοντες βράχοι: αν αναδιαταχθούν σε συνδυασμό με παράλληλο προς την ακτή χαλινό (μέθοδος Καθ. Γούδα) θα δημιουργήσουν νέες αναταγμένες ακτές, κατάλληλες για κολύμβηση και θα κρατήσουν τον κυματισμό μακριά από τον δρόμο και τα παραλιακά σπίτια Π. Σταυρινούδη και λοιπών, επαναφέροντας την ακτή όπως ήταν πριν κατεδαφισθούν οι έναντι οικίες και δημιουργηθεί από στερεομεταφορά αμμοχάλικου η Δημοτική Παραλία Αγ. Παρασκευής.
Όπως γράψαμε και στην Προσφυγή μας, που θα συμπληρώσουμε με νεότερα στοιχεία οι κυκλικοί κόμβοι που προτείναμε στο 4ο τμήμα του Δημοτικού Δρόμου Παράκαμψης Πόλης – από το 2015 – θα δώσουν την δυνατότητα νομίμων αριστερών στροφών και επιστροφών αλλά και τήρησης της Απόφασης του Γ. Γρ. Π. Β. ΑΙ. με Α.Π. 1539/25-11-2005, για την ασφαλή επικοινωνία των κατοίκων εκατέρωθεν το οδικού δικτύου, ότι: θα πρέπει να εξασφαλισθούν οι κατάλληλες προσβάσεις (που σήμερα δεν υπάρχουν) ώστε: το οδικό έργο να μην αποκόπτει την περιοχή διέλευσής του σε δύο τμήματα.
Ανάλογη και ευρηματική ήταν η πρότασή μας για την διασταύρωση Δημοκρατίας και Οινοποίωνος όπου οι πλαγιομετωπικές συγκρούσεις με νεκρούς και τραυματίες, μπορούν να μηδενισθούν, με διοχέτευση της Κυκλοφορίας μέσω του κυκλικού κόμβου (Πλατεία Χίων Ομογενών!!!) όπως και η σύνδεση οδών Κανάρη – Βενιζέλου μέσω απλού – φθηνού συστήματος υπερβατού και σταθερού κυκλικού κόμβου, αντί της υποχρεωτικής διοχέτευσης της

[bookmark: _page_60_0]κυκλοφορίας μέσω περιοχής OPEN MALL που αδυνατεί να εξυπηρετήσει την κυκλοφορία λόγω ανεπαρκών γεωμετρικών στοιχείων και βατότητας δαπέδου με κυβόλιθους που: κατασκευάσθηκε για μείωση ταχυτήτων και υποβοήθηση της κίνησης των πεζών.
Αντί λοιπόν, να ακούγεται, ότι: ο Δήμος θα αναθέσει μέσω Α.Ο.Τ.Α. Μελέτες για Παραλιακό Μέτωπο, ας χρησιμοποιήσει αυτήν που έχει στα συρτάρια του, η οποία δίνει λύση σε όλα τα προβλήματα της περιοχής σε συνδυασμό με τους Νόμους που προαναφέραμε όπως καθορίζεται στην σελίδα 1812 του δεύτερου όπου ξεκαθαρίζεται ότι: οι γνώμες διατυπώνονται μέσα σε αποκλειστική προθεσμία τριών (3) μηνών από την υποβολή πλήρους φακέλου, διαφορετικά η διαδικασία συνεχίζεται χωρίς αυτές…
Με την ευκαιρία δηλώνομε, ότι: θέτομε τις γνώσεις και εμπειρίες μας σαν (Ο.Μ.Α.Σ. Χίου), στη διάθεση του Δήμου, όπως κάνουμε και για άλλες περιπτώσεις, με αποτελέσματα που θα φανούν σύντομα>>.

ΜΥΛΩΝΑΔΗΣ: Λοιπόν, το υπόμνημα που υποβάλαμε στις 24/3ου, έλεγε γενικά, απαιτείται η αξιολόγηση των βασικών αρτηριών πόλης και περιχώρων, προκειμένου να βελτιωθούν ατέλειες και λανθασμένοι σχεδιασμοί, όπως στους κόμβους και στο 3ο τμήμα του περιφερειακού δρόμου της πόλης, για το οποίο υποβλήθηκε μια και μόνη λύση, με συνέπεια, έπειτα από πολιτικές πιέσεις της Δημοτικής Αρχής 2002-2006, το Συμβούλιο Δημοτικών και Κοινοτικών Έργων του Υπουργείου Εσωτερικών με το 53 πρακτικό του να υποβιβάσει την κλάση της από Ζ’ σε Δ’, η οποία αποτρέπει τους χρήστες να την χρησιμοποιούν σε πολύ μεγάλο βαθμό. Γι’ αυτό και έχουν βήμα σημειωτόν στο λιμάνι τα αυτοκίνητα. Ανάλογα συμβαίνουν με τους κόμβους σχήματος Ταφ και Σταυρού που εκ των υστέρων χρηματοδοτήθηκαν με ευθύνη της Τεχνικής Υπηρεσίας του Δήμου, αντί των ορθών κυκλικών που εξασφαλίζουν αριστερές στροφές και αναστροφές με ασφάλεια, λειτουργικότητα, μηδενίζουν τα ατυχήματα και τους χρόνους αναμονής, όπως συμβαίνει σήμερα στα φανάρια, στο Τάγμα και στο Χριστό Λιβαδιών, όπου η αναμονή και οι αναθυμιάσεις δημιουργούν συνθήκες απαράδεκτες για όλους.
Επιπλέον, για να γίνουν τα φανάρια στο Τάγμα, αφαιρέθηκαν 11 μέτρα από την νησίδα προς πόλη, 15 μέτρα από την νησίδα προς Βροντάδο και 19 μέτρα από την νησίδα προς Περιφερειακό, με τα εξής δυσμενή και επικίνδυνα. Είναι το σχέδιο που έχω αναρτήσει εκεί.
Στα φανάρια, που εκ των υστέρων τοποθετήθηκαν, δεν υπάρχει απ’ ευθείας ορατότητα και είναι και μεγάλη η απόσταση, με συνέπεια να έχουν γίνει ατυχήματα στην υπάλληλο του Δήμου Χίου κυρία Σταματία Μανωλάκη και σε άλλους, από εισερχόμενους από τον Περιφερειακό στον κόμβο με κατεύθυνση στον Βροντάδο. Επιπλέον, έχουν προσωρινά, σε εισαγωγικά, αχρηστευτεί προϋπάρχοντες χώροι στάθμευσης, γκαράζ δηλαδή, στις ιδιοκτησίες Σταυριανού, Διαρακά, Φόρου, λόγω της τοποθέτησης του φαναριού από την Τεχνική Υπηρεσία του Δήμου, παρά την ύπαρξη μελέτης, από Τάγμα σε Γουβί, η οποία προβλέπει συνολικά έξι κυκλικούς κόμβους, με τον πρώτο στη θέση του φαναριού, η οποία με ευθύνη προηγούμενων Δημοτικών Αρχών δεν εφαρμόστηκε. Υποβάλλεται απόσπασμα μαζί με κυκλικό κόμβο στη συμβολή δημοτικής οδού Αντωνοπούλου και περιφερειακής πόλης. Είναι ο κίτρινος εκεί. Όπως και στην έξοδο από εδώ Αντωνοπούλου προς μέσα Βροντάδο και πόλη-αεροδρόμιο δια του περιφερειακού της πόλης, ο οποίος καθ’ όλο το μήκος του. όλος ο περιφερειακός, 7.865 μέτρα, έχει διπλή συνεχόμενη γραμμή. Υποβάλλεται σχέδιο δημιουργίας κυκλικού κόμβου οδό Αντωνοπούλου και περιφερειακού, όπως και αλλαγής των φαναριών στο Τάγμα, σε μερικά … κυκλικό με επιτρεπτή τη διεύρυνση, τι συμβαίνει; Συνεχίζω;

ΠΡΟΕΔΡΟΣ: Συμβαίνει, πάντως παρατήρηση ότι, όχι, όχι, συνεχίστε, απλά είστε εκτός περιοχής ευθύνης που αναλύουμε.

ΜΥΛΩΝΑΔΗΣ: Συγγνώμη. Στην παρουσίαση στο Ομήρειο, ο κύριος Ευσταθιάδης αναφέρθηκε στη θέση που είναι σήμερα τα φανάρια στο Τάγμα και μάλιστα, επειδή στο τέλος τον πλησιάσαμε, ο κύριος Σταυρινούδης, που είναι ο κύριος θιγόμενος και οι λοιποί, κι εγώ, μας είπε ο άνθρωπος ότι τα φανάρια δεν τα έβαλα εγώ. Θυμάστε, κύριε Ευσταθιάδη, τα έβαλε η Τεχνική Υπηρεσία, μάλλον η Τεχνική Υπηρεσία του Δήμου. Δεν τα έβαλε ο Θεός, κάποιος τα έβαλε. Και μάλιστα ο δρόμος αυτός είναι της Περιφερειακής Ενότητας, της Διεύθυνσης Τεχνικών Έργων της Περιφέρειας. Είναι εθνική οδός και η Δημοτική αρχή, προηγούμενες Δημοτικές Αρχές κόψανε τις νησίδες αυτές, είδαν πως δεν τους έπαιρνε, βάλανε τα φανάρια σε μεγάλη απόσταση και τώρα γίνονται ατυχήματα, διότι λίγο να περάσει ένας με κίτρινο, έχει ξεκινήσει ο άλλος με πράσινο και γίνονται πλαγιομετωπικές.

ΠΡΟΕΔΡΟΣ: Ναι, κύριε Μυλωνάδη.

ΕΥΣΤΑΘΙΑΔΗΣ: Να πω λίγο κάτι.

ΠΡΟΕΔΡΟΣ: Ναι, θα πείτε. Ναι, το καταλαβαίνω. Θα τοπείτε. Αλλά, κύριε Μυλωνάδη, είμαστε στην Ελλάδα και στην Ελλάδα δυστυχώς, τα φανάρια είναι λάθος βαλμένα. Σε όλα τα μέρη του κόσμου υπάρχει φανάρι εδώ και υπάρχει και απέναντι και το βλέπεις και δεν κάθεσαι από κάτω να το ψάχνεις. Τι να πούμε τώρα; Είναι γενικό το πρόβλημα.

ΜΥΛΩΝΑΔΗΣ: Εσείς δεν είστε ενήμερος, γιατί εσείς είστε από τη Νένητα.

[bookmark: _page_61_0]ΠΡΟΕΔΡΟΣ: Εγώ είμαι παγκοσμίου κυκλοφορίας. Λοιπόν, παρακαλώ να απαντήσει και συνεχίζεται. Ένα λεπτό θα διευκολύνει. Θα διευκολύνει. Δώστε λίγο χρόνο. Ορίστε.

ΕΥΣΤΑΘΙΑΗΣ: Απλώς να πω λίγο κάτι, ότι αυτό που είπατε αποκλείεται και το υπογράφω, όποιος και να έχει κάνει τη μελέτη, ότι να περνάει κάποιος με κίτρινο και ο άλλος να περνάει με πράσινο και να συγκρούονται, αποκλείεται. Να περάσει με κόκκινο, ναι. Να περάσει με κίτρινο και άλλος να περνάει με πράσινο, δεν υπάρχει στο πρόγραμμα, όποιος και να είναι μελετητής. Τελεία. Τελεία.
Και δεύτερο, να σας πω κάτι. Μελετήσαμε και σας το είπα και τότε, και το είπα και στην εισήγησή μου τώρα εδώ πριν, ότι μελετήσαμε μετά από υπόδειξη της Τεχνικής Υπηρεσίας, δύο κυκλικούς κόμβους της περιφερειακής με την παραλιακή, εκεί στη Φωστίνη και κάτω στην Ενώσεως, εκτός αρμοδιοτήτων μας, εκτός αντικειμένου μας, με κυκλικούς κόμβους και σας έκανα στην εισήγηση της πρώτης φάσης του Δημοτικού, στο Ομήρειο, ότι με τις μετρήσεις που έχουμε κάνει, τον κυκλοφοριακό κόμβο, δεν μπορεί να λειτουργήσει ο κυκλικός κόμβος.

ΜΥΛΩΝΑΔΗΣ: Να τος, εκεί είναι.

ΕΥΣΤΑΘΙΑΔΗΣ: Όχι, κάνετε λάθος.

ΜΥΛΩΝΑΔΗΣ: Γιατί κάνω λάθος;

ΕΥΣΤΑΘΙΑΔΗΣ: Κάνετε λάθος, γιατί αυτό εκεί που βλέπετε είναι μια ζωγραφιά. Εμείς αυτό που έχουμε πει ότι …

ΜΥΛΩΝΑΔΗΣ: Συγκοινωνιολόγοι τα έχουν κάνει αυτά.

ΕΥΣΤΑΘΙΑΔΗΣ: Και τον ξέρετε και πολύ καλά. Σωστό είναι αυτό, αλλά αυτά πάνε με κυκλοφοριακούς φόρτους. Ο συγκεκριμένος κυκλικός κόμβος δεν μπορεί να εξυπηρετήσει τον σημερινό κυκλοφοριακό φόρτο που εμείς μετρήσαμε.

ΠΡΟΕΔΡΟΣ: Σε ευθεία εννοείτε;

ΕΥΣΤΑΘΙΑΔΗΣ: Τεχνικά. Όχι δεν είναι ευθεία. Είναι όλη οι κυκλοφοριακοί φόρτοι που έρχονται σε κάθε κυκλικό. Ο καθένας έχει μια ικανότητα. Έτσι το έχουμε σπουδάσει. Έχει μία κυκλοφοριακή ικανότητα ο κάθε κυκλικός κόμβος. Αν φυσικά τον κάναμε σαν να είναι η Ομόνοια, ναι, θα μπορούσε να λειτουργήσει, όπως αυτόν που σχεδιάσαμε κάτω στην με την Ενώσεως που λειτουργούσε, δηλαδή που όταν έχει μια διάμετρο 30-40 μέτρα. Όμως αυτό εδώ δεν μπορούσε να γίνει στη Φωστίνη. Πέραν του ότι πρέπει να μπεις μες στη θάλασσα κτλ. Έτσι; Λοιπόν το άλλο της Ενώσεως, πάλι είπαμε ότι μπορεί να εξυπηρετήσει τον κυκλοφοριακό φόρτο ένας κυκλικός κόμβος. Στο Αεροδρόμιο, όταν βγαίνουμε εκεί.

ΠΡΟΕΔΡΟΣ: Γιατί δεν υπάρχει;

ΕΥΣΤΑΘΙΑΔΗΣ: Γιατί; Γιατί υπάρχει το φανάρι και λειτουργεί μια χαρά. Όσο λειτουργεί. Αλλά ο κυκλικός κόμβος θα έπρεπε να φάει απαλλοτριώσεις και να πάρει πάρα πολύ μεγάλη διάμετρο, την οποία τη σχεδιάσαμε και βγάλαμε ότι μπορεί να εξυπηρετήσει τους υφιστάμενους και μελλοντικούς κυκλοφοριακούς φόρτους. Από κει και πέρα όμως χρειάζονται απαλλοτριώσεις και ούτω καθεξής.

ΠΡΟΕΔΡΟΣ: Με μποτιλιάρισμα ένα τέταρτο το μεσημέρι το καλοκαίρι για να τον περάσεις.

ΕΥΣΤΑΘΙΑΔΗΣ: Μη νομίζετε ότι κυκλικός δεν θα έχει. Έτσι; Λοιπόν, εν πάση περιπτώσει …

ΠΡΟΕΔΡΟΣ: Τέλος πάντων, δεν το συζητάμε, γιατί έχετε άδικο σε αυτό. Επειδή το περνάω κάθε μέρα, τώρα που είναι χαλασμένο το φανάρι, είναι 1-2 αυτοκίνητα του περιφερειακού που κατεβαίνουν κι εμείς περνάμε χωρίς πρόβλημα. Όταν ανάβει το φανάρι περιμένουμε απλά, δεν έχει αυτοκίνητα από την άλλη πλευρά.

ΕΥΣΤΑΘΙΑΔΗΣ: Γι’ αυτό έχουμε πει ότι το συζητάγαμε και με τις Τεχνικές Υπηρεσίες, μελλοντικά όταν όλα προχωρήσουμε στις νέες τεχνολογίες όπως είναι η ελεγχόμενη στάθμευση, κτλ., καλό θα είναι να διασυνδεθεί και με το υφιστάμενο κέντρο της παρακολούθησης της κυκλοφορίας και να γίνουν και τα φανάρια έξυπνα, δηλαδή να υπάρχουν ανιχνευτές ποιος είναι ο κυκλοφοριακός φόρτος …

ΠΡΟΕΔΡΟΣ: Ποιος περιμένει, ή όχι κλπ., για να το αλλάξει. Ναι, ναι.

ΕΥΣΤΑΘΙΑΔΗΣ: … να μην έχει, να ανάβει συνέχεια πράσινο. Συγγνώμη για τη διακοπή, συνεχίστε.

ΜΥΛΩΝΑΔΗΣ: Λοιπόν, έχω αναφερθεί στο νόμο 2971.

[bookmark: _page_62_0]ΠΡΟΕΔΡΟΣ: Κύριε Γιαμά, κύριε Χριστάκη, δεν έχετε βάλει γλώσσα μέσα, όση ώρα είστε μέσα στην αίθουσα. Πηγαίνετε κάπου απομακρυσμένα, να μην έχετε κάποιον δίπλα σας. Αλλιώς θα κάνω διάλειμμα. Παρακαλώ πολύ. Παρακαλώ πολύ. Αλλιώς θα κάνω διάλειμμα.

ΜΥΛΩΝΑΔΗΣ: Είστε και από τα Νένητα.

ΠΡΟΕΔΡΟΣ: Είναι και απ τα Νένητα.

ΜΥΛΩΝΑΔΗΣ: Και οι δύο.

ΠΡΟΕΔΡΟΣ: Ε, μα με όποιον είναι, εδώ θα τις συζητήσουμε. Πάρτε το λόγο να τις συζητήσετε. Παρακαλώ κύριε Μυλωνάδη.

ΜΥΛΩΝΑΔΗΣ: Λοιπόν, έχω αναφερθεί στον νόμο περί αιγιαλού και παραλίας 2971 του 2001 στο άρθρο 14. Νεότερος νόμος είναι αυτός εδώ ο 4607 24 Απριλίου 2019, ο οποίος λέει τα ίδια ακριβώς πράγματα για το άρθρο 14. Είναι το νέο άρθρο 33 και επιπλέον λέει το εξής, ότι εκεί που θα στείλουμε τους φακέλους των μελετών, στα διάφορα Υπουργεία, να μην κουράζω τώρα, λέει ότι οι γνώμες αυτές διατυπώνονται μέσα σε αποκλειστική προθεσμία τριών μηνών από την υποβολή πλήρους φακέλου. Διαφορετικά η διαδικασία συνεχίζεται χωρίς αυτές. Αυτό σημαίνειότιανέναΥπουργείο καθυστερείνααπαντήσει, νακάνει, ναδείξει, το πετάστηνάκρη καιεπομένως ένα μήνα που θέλει εδώ η Κτηματική Υπηρεσία να πάρει αυτά που θα κατατεθούν οι μελέτες, 8-10 μελέτες, 8-10 αντίγραφα εννοώ, και να τα στείλει σε διάφορους, να μην κουράζω τώρα, Υπουργείο Οικονομίας, Περιβάλλοντος, Αγροτικής Ανάπτυξης, Πολιτισμού, Ναυτιλίας και Τουρισμού κατά περίπτωση και Δημοτικό Συμβούλιο, είναι πολύ σύντομη γιατί αναφέρατε πολλές φορές τη λέξη χρονοβόρες διαδικασίες. Λοιπόν, δεν είναι χρονοβόρες διαδικασίες. Αυτά τα σχέδια έχουν ημερομηνία Οκτώβριος 2013 και το τελευταίο εκεί, που είναι ο περιφερειακός της πόλης, το τελευταίο τμήμα του, δηλαδή το κάτω-κάτω με εκείνο τον κόμβο, είναι το ίδιο. Είναι ο πρώτος του παραλιακού, ο δεύτερος, ο τρίτος, ο τέταρτος, έξι συνολικά …

ΠΡΟΕΔΡΟΣ: Κύριε Μυλωνάδη, πιο κοντά στο μικρόφωνο, δε σας ακούμε.

ΜΥΛΩΝΑΔΗΣ: Σωστά, συγγνώμη. Αυτή η μελέτη υπάρχει στα συρτάρια του Δήμου. Μπορείτε να την ενεργοποιήσετε. Δε χρειάζεται να αναθέσετε νέες μελέτες. Λείπει και ο κύριος Δήμαρχος.

ΠΡΟΕΔΡΟΣ: Σας ακούει ζωντανά, δίπλα.

ΜΥΛΩΝΑΔΗΣ: Ακούει ζωντανά, πίσω μου; που είναι; predator;

ΠΡΟΕΔΡΟΣ: Μέσα.

ΜΥΛΩΝΑΔΗΣ: Λίγο να το διανθίσω. Μπορούμε, καταρχήν ο περιφερειακός, ασχέτως αν δεν ήταν, ας πούμε, στο αντικείμενότου, επειδή όμωςέδειξε κάποιοενδιαφέρονειδικά γιατοΤάγμα,μονάχοςσαςείπατε κάποια πράγματα. Είπατε, ότι πρέπει να μπούμε στη θάλασσα κλπ. Στη θάλασσα μπορούμε να μπούμε με τα τσαρούχια. Δεν έχουμε πρόβλημα, κανένα απολύτως. Και με αναδιάταξη των βράχων καιμε τημέθοδογούδα, με χαλινούς υποθαλάσσιους και λοιπά και λοιπά. Και ανάταξη ακτών και όλη η Κυανή Ακτή έτσι έχει γίνει. Λοιπόν, θα μου επιτρέψετε, γιατί τα έχω ζήσει, έχω πάει τουλάχιστον είκοσι φορές Κυανή Ακτή και έχω μείνει στο Μονακό κτλ.
Επομένως, εσείς όμως, κύριε Συνάδελφε, δεν απαντήσατε σε αυτά που σας θέσαμε εμείς και θεωρώ ότι θα ήταν σωστότερο, αύριο να γίνει μια συνάντηση εδώ, ή όπου κρίνετε να κάτσουμε δυο ώρες με ησυχία να τα συζητήσουμε, να τα λάβετε ξανά υπόψιν σας, διότι εμείς αναγκαστήκαμε να κάνουμε προσφυγή κατά της απόφασης της Δημοτικής Επιτροπής με το αιτιολογικό ότι δεν μας χορηγήθηκε το αντίγραφο αυτό, έτσι; Και προτιθέμεθα, το λέμε ευθέως, και δεν είναι απειλή, να κάνουμε και κατά αυτής της απόφασης που θα λάβετε, γιατί δεν μας λαμβάνετε υπόψη.
Προτείναμε αυτό το δια του κυκλικού κόμβου, ούτε καν το αναφέρατε ότι προτάθηκε αυτό, εκείνο, το άλλο, που είναι η μόνη λύση για να μην σκοτώνονται εκεί. Ό,τι και να κάνετε εκεί, θα σκοτώνονται. Πρέπει να κλείσει αυτό το πράγμα. Λοιπόν, θα φάω περισσότερο χρόνο για να διαβάσω αυτά που έχω γράψει. Αν μου τον δώσετε, ευχαρίστως θα διαβάσω. Κύριε Πρόεδρε, εγώ είμαι διαθέσιμος.

ΠΡΟΕΔΡΟΣ: Περιλαμβάνονται, λέει, εδώ στη Β’ φάση.

ΜΥΛΩΝΑΔΗΣ: Δεν περιλαμβάνονται, ούτε καν αναφέρονται. Και το θεωρώ έτσι, δεν ξέρω να το χαρακτηρίσω.

ΠΡΟΕΔΡΟΣ: Σας απάντησε ότι περιλαμβάνονται στον.

[bookmark: _page_63_0]ΜΥΛΩΝΑΔΗΣ: Δεν θέλω να το χαρακτηρίσω, γιατί όταν ένας Συνάδελφος έρχεται και μάλιστα Συνάδελφος που υπήρξε Μηχανικός, όταν γεννιόταν ο κύριος Ευσταθιάδης, δεν ξέρω αν σας κολακεύω, είμαι απ το 67 Μηχανικός. Πόσο είστε;

ΕΥΣΤΑΘΙΑΔΗΣ: Σίγουρα με κολακεύετε.

ΠΡΟΕΔΡΟΣ: Προσωπικά δεδομένα κύριε Μυλωνάδη.

ΜΥΛΩΝΑΔΗΣ: Λίγο να το αυτό, αλλά περίπου έτσι είναι πάντως. Και σας κάνουμε συγκεκριμένες αυτές και δεν αναφέρεστε εδώ, δεν αναφέρεστε σε αυτά στις 15 σελίδες εδώ.

ΕΥΣΤΑΘΙΑΔΗΣ: Αναφέρεται στις υπόλοιπες. Έχετε μόνο 15 μπροστά σας.

ΜΥΛΩΝΑΔΗΣ: Αυτές μου δώσανε.

ΕΥΣΤΑΘΙΑΔΗΣ: Στο ίντερνετ είναι αναρτημένα όλα.

ΜΥΛΩΝΑΔΗΣ: Δεν είμαι του ίντερνετ.

ΕΥΣΤΑΘΙΑΔΗΣ: Ε, δεν φταίω εγώ. Είναι αναρτημένα εδώ και τόσο καιρό.

ΠΡΟΕΔΡΟΣ: Κύριε Δήμαρχε.

ΜΥΛΩΝΑΔΗΣ: Κύριε Δήμαρχε, ζητήσαμε τη μελέτη αυτή. Δεν μας τη δώσατε, ζητήσαμε μια αναβολή, δε μας τη δώσατε και αναγκαστήκαμε να κάνουμε προσφυγή.

ΠΡΟΕΔΡΟΣ: Κύριε Δύμη, κύριε Μυλωνάδη.

ΜΥΛΩΝΑΔΗΣ: Και θα ξανακάνουμε.

ΠΡΟΕΔΡΟΣ: Μισό λεπτό, κύριε Μυλωνάδη. Μισό λεπτό. Καταρχήν δεν ζητήσατε από μένα ποτέ τη μελέτη και δε σας την έδωσα. Κακώς την ζητήσατε από το Δήμαρχο. Από τη στιγμή που μπήκε στο Δημοτικό Συμβούλιο μπορούσατε να μου τη ζητήσετε εμένα και να σας τη δώσω. Μα το Δημοτικό Συμβούλιο είναι πάνω από τη Δημοτική Επιτροπή. Την άλλη φορά θα σας βάλω ένα αυτόματο, μόλις πιάνεται τη φωνή σας να ανοίγει αμέσως.

ΜΥΛΩΝΑΔΗΣ: Η φωνή μου δεν πιάνεται.

ΠΡΟΕΔΡΟΣ: Ε, θα την πιάσει.

ΜΥΛΩΝΑΔΗΣ: Λοιπόν, το θέμα είναι το εξής. Εάν θέλετε τις απόψεις Δημοτών, πρέπει και να τις σέβεστε. Διαφορετικά, διαθέτετε πλειοψηφία, έχει δώσει ο κύριος Βορίδης 60% στον συνδυασμό που την 1η Κυριακή πήρε 28,5, την δεύτερη πήρε 65 και μπράβο του, και όλοι βοηθήσαμε και τούτη δω …

ΠΡΟΕΔΡΟΣ: Είστε εκτός θέματος, κύριε Μυλωνάδη. Ε, μα είστε εκτός θέματος. Πείτε αυτά που είναι να πείτε όμως, για να πάμε παρακάτω.

ΜΥΛΩΝΑΔΗΣ: Και ο Θεός να κατέβει κάτω, δεν πρόκειται να τον υπολογίσετε.

ΠΡΟΕΔΡΟΣ: Ποιος;

ΜΥΛΩΝΑΔΗΣ: Ο Θεός.

ΠΡΟΕΔΡΟΣ: Ο Θεός;

ΜΥΛΩΝΑΔΗΣ: Ναι. Σας έλεγα …

ΠΡΟΕΔΡΟΣ: Όχι. Διάλειμμα πέντε λεπτά.

ΔΙΑΛΕΙΜΜΑ

ΠΡΟΕΔΡΟΣ: Λοιπόν, οι Συνάδελφοι τοποθετήσεις. Συνάδελφοι, τοποθετήσεις. Ορίστε κύριε Σκούφαλε.

[bookmark: _page_64_0]ΣΚΟΥΦΑΛΟΣ: Λοιπόν, είναι γεγονός και το λέμε όλοι ότι υπάρχουν κυκλοφοριακά προβλήματα. Το ζούμε σεμια πόλη με δεδομένα μιας άναρχης δόμησης επί Οθωμανικής Αυτοκρατορίας. Οι Γενοβέζοι και η κυριαρχία και όλα αυτά και αυτά μας βγαίνουν μπροστά μας και όχι μόνο μας βγαίνουν μπροστά μας, δεν μπορούμε και να τα λύσουμε. Δεν μπορείς να πιάσεις, να γκρεμίζεις για να κάνεις τους δρόμους που θες, που πραγματικά να έχεις ελεύθερο χώρο για πεζούς, για ποδήλατα και όλα αυτά τα πράγματα. Ωστόσο, με αυτά τα δεδομένα πρέπει να βαδίσουμε και πρέπει να βρούμε εκείνους τους τρόπους που είναι οι προσφορότεροι.
Όντως λοιπόν, εμείς δεν θα διαφωνήσουμε με τον πυρήνα εντός της πόλεως, δηλαδή να στενέψουν κάποιοι δρόμοι, ο τρόπος που λειτουργεί το Mall, παρόλο που μπορεί να φέρνει γκρίνια και γιατί πάμε αργά ή πάμε γρήγορα, αλλά το γεγονός είναι ότι αυξάνονται κάπως τα πεζοδρόμια, γίνεται πιο εύκολα η πρόσβαση στη δουλειά του καθενός.
Εμείς όμως θεωρούμε, ότι αυτή τη στιγμή δεν θα έπρεπε να γίνεται λόγος, παράδειγμα, για παράδειγμα, για ελεγχόμενη στάθμευση, από την άποψή ότι θεωρούμε ότι είναι ένα στυγνό χαράτσι και τρόπος αποκόμισης χρημάτων για τον εκάστοτε, για την εκάστοτε Δημοτική Αρχή. Έτσι; Το θέμα και έχει τον χαρακτήρα της ανταποδοτικότητας και γι’ αυτό εμείς πάντοτε λέμε, ότι θα πρέπει να βρεθούν μόνιμα δημοτικά πάρκινγκ περιφερειακά της πόλης, με τη συγκοινωνία, η οποία θα εξυπηρετεί δωρεάν, όπως γίνεται αυτή τη στιγμή με τον Εύωδο, με το άλλο πάρκινγκ που έχουμε στο Φελούδι, με τη Φάρκαινα. Δεν ξέρω, την Φάρκαινα αν έχουμε. Εν πάση περιπτώσει, το θέμα είναι ότι αυτό βλέπουμε εμείς για την πόλη, προκειμένου να αποσυμφορηθεί από τα αυτοκίνητα αφενός και αφετέρου να σταματήσουν οι μεγάλες ταχύτητες ή τα ατυχήματα που περιγράψατε στην Οινοπίωνος και άλλου. Ένα το κρατούμενο είναι αυτό.
Δεύτερον. Εμείς θεωρούμε ότι οι κυκλικοί κόμβοι, λέει ο αρμόδιος επιστήμονας, και προφανώς σεβόμαστε αυτού του τύπου την τεχνοκρατική άποψη, ότι ξέρεις, μετρήσαμε τους φόρτους. Ωραία. Από κει και πέρα όμως, όταν θέλεις να μετρήσεις φόρτο και το να σώσεις μια ζωή, θεωρώ ότι αυτό που προέχει είναι να σώσεις μια ζωή. Παράδειγμα. Στη διασταύρωση στο Τάγμα, είμαι σταματημένος αριστερά, προκειμένου να στρίψω, με το κόκκινο φανάρι. Ο λεβέντης από τη δεξιά πλευρά, χθες ακριβώς, περνάει με ιλιγγιώδη ταχύτητα με το κόκκινο φανάρι, δεξιά. Γιατί έχει κάνει τον υπολογισμό ότι εντάξει τα φανάρια έτσι όπως λειτουργούν, μέχρι να ξεκινήσει αυτός που είναι στον περιφερειακό και τέτοια.
Λοιπόν το ζήτημα, η λύση για μας είναι ταυτόχρονα και κυκλικός κόμβος. Η λύση για μας είναι ταυτόχρονα και κυκλικός κόμβος, έτσι όπως τον ζούμε τον παραλιακό, αγαπητέ Παντελή, πού είσαι μισός Βροντάδου, μισός για ολόκληρος; Μισός Βροντάδος. Λοιπόν, η λύση για μας είναι και οι κυκλικοί κόμβοι, ένα το κρατούμενο. Και δεύτερον, το πώς θα κρατηθεί, δηλαδή πώς θα ελεγχθεί στη βάση της κυματικής μηχανικής ο δρόμος, ώστε να μην έρχονται τα κύματα επάνω. Και πώς θα διευρυνθούν τα πεζοδρόμια. Γιατί όλοι όσοι περπατάμε στα πεζοδρόμια, μια βλέπουμε μπροστά και μια βλέπουμε την πλάτη μας, μη μας έρθει ο άλλος και μας φάει, παρόλο που ευτυχώς έχει υπερυψωθεί το πεζοδρόμιο.
Με αυτή λοιπόν την έννοια, αυτά πρέπει να τα δούμε και δεν μπορούμε να τα βλέπουμε συνέχεια σε επόμενη φάση, σε τρίτη, σε τέταρτη κλπ. Γιατί ήμουνα νιος και γέρασα. Αυτά τα ακούγαμε στα 30 και φτάσαμε ας πούμε στα 60 βάλε και ακόμα έχουμε κάτι επαλείψεις των πεζοδρομίων και τίποτα άλλο.
Με αυτή λοιπόν την έννοια εμείς συμφωνούμε και με τις παρατηρήσεις που γίνονται εδώ από τους παριστάμενους συντοπίτες μας, και γι’ αυτούς τους λόγους θα ψηφίσουμε λευκό. Και ψηφίζουμε λευκό, όχι γιατί δεν θέλουμε ένα διακανονισμό του χώρου και βελτιωτικά και κινήσεις έως και ριζικές όπως τα δημοτικά πάρκινγκ και με δωρεάν μετακίνηση. Αλλά και γιατί πρέπει νατο δούμε ολιστικά όλο το ζήτημα από την αρχή μέχρι το τέλος και μεεκείνους τους κόμβους που θα σώζουν ζωές και δενθα σχετίζονται πάντα μόνο με το φόρτο των πραγμάτων. Τελείωσα.

ΜΥΛΩΝΑΔΗΣ: Κύριε Πρόεδρε, υπάρχει περίπτωση το Συμβούλιο να συνεχιστεί;

ΠΡΟΕΔΡΟΣ: Όχι.

ΜΥΛΩΝΑΔΗΣ: Δεν προλάβουμε να εκφραστούμε. Να τα στείλουμε γραπτώς;

ΠΡΟΕΔΡΟΣ: Μπορείτε βεβαίως.

ΔΗΜΑΡΧΟΣ: εκτός μικροφώνου … μπορώ Πρόεδρε;

ΠΡΟΕΔΡΟΣ: Όχι, δεν μπορείτε κύριε Δήμαρχε. Έχει ζητήσει το λόγο ο κύριος Στεφάνου δύο φορές και τον έχω κόψει. Λίγη υπομονή και θα σας δώσω το λόγο. Κύριε Στεφάνου, ορίστε.

ΣΤΕΦΑΝΟΥ: Ναι, ευχαριστώ Πρόεδρε. Εγώ είμαι γέννημα θρέμμα της πόλης της Χίου. Στα 63 μου χρόνια δηλαδή, έχω μια εικόνα ακριβώς την ίδια που έχει ο κύριος Σκούφαλος, δηλαδή ότι μετά από τόσα χρόνια, ελάχιστες βελτιώσεις έχουν γίνει σε σχέση με την εικόνα που θα θέλαμε να έχει η πόλη της Χίου για να θεωρείται μια σύγχρονη πόλη. Εάν ήμασταν εμείς Δημοτική Αρχή, κύριε Ευσταθιάδη, θα είχατε πάρει τελείως διαφορετικές οδηγίες για τη μελέτη. Εμείς θα συνεχίζαμε την αρχική μελέτη όπως ήταν στον κήπο με ουσιαστικά πεζοδρόμηση και του μεγαλύτερου μέρους της Πολυτεχνείου και όλο το κομμάτι που βρίσκεται αριστερά της Δημοκρατίας. Η Δημοκρατίας θα είχε γίνει, όπως είχε ειπωθεί αρχικά, διπλής κατεύθυνσης, χωρίς να επιτρέπεται η ελεγχόμενη

[bookmark: _page_65_0]στάθμευση με αντιδρόμηση τηςΚαρπασίας,προκειμένουνα αποκτήσει ηΧίοςέναν κεντρικό, ένακεντρικό πυρήνα πεζοδρόμησης, προκειμένου να την ευχαριστιέται και ο πολίτης που σήμερα τρέχει παντού σαν τον τρελό, παρκάρει όπως να ναι, όπου να ναι, σταματάει όπως να ναι, μια χαώδης κατάσταση.
Παρόλα αυτά και επειδή θεωρούμε ότι η πρόταση που κατατίθεται σήμερα θα βελτιώσει αυτή τη χαώδη κατάσταση, εμείς θα την υποστηρίξουμε, θα την ψηφίσουμε ως ένα ξεκίνημα για μια βελτίωση της κυκλοφορίας στο κέντρο και της ποιότητας ζωής των πολιτών.
Η δική μας η άποψη όσον αφορά την ελεγχόμενη στάθμευση είναι υπέρ, αλλά όχι στους δρόμους εδώ που βρίσκονται στο κέντρο, οι οποίοι θεωρούμε ότι θα πρέπει να είναι στάθμευση μόνο για τους μόνιμους κατοίκους με διεύρυνση των περιφερειακών πάρκινγκ, τα περισσότερα από τα οποία είναι σε ακτίνα λιγότερη από 400 μέτρα. Δηλαδή ουσιαστικά, 300 μέτρα είναι αστείο για έναν κάτοικο μιας μεγάλης πόλης, όταν θέλει τουλάχιστον 500 μέτρα για να πάει στη στάση του μετρό ή 150 μέτρα για να πάει στη στάση του λεωφορείου. Από την μελέτη αυτή κρατούμε το ότι θα μπει μια τάξη τέλος πάντων, μπροστά στο χάος της Βουπάλου και πέριξ της πλατείας και η ελεγχόμενη στάθμευση για να εφαρμοστεί, θα χρειαστεί οπωσδήποτε, κύριε Δήμαρχε, Δημοτική Αστυνομία, όπως γίνεται σε όλες τις πόλεις. Δεν υπάρχει άλλος τρόπος για να εφαρμοστεί η ελεγχόμενη στάθμευση. Δηλαδή, χωρίς Δημοτική Αστυνομία θα είναι εκ των ουκ άνευ. Ο καθένας θα παρκάρει οποιαδήποτε στιγμή νομίζει, με ένα σημείωμα.
Τώρα, όσον αφορά τη φορτοεκφόρτωση, σας το έχω ξαναπεί πολλάκις και το έχω πει σε όλες τις Δημοτικές Αρχές που ακολούθησαν εμάς μετά το 2013. Έχουμε ψηφίσει φορτοεκφόρτωση με απόφαση, πρέπει να είστε και εσείς κύριε Σκούφαλε, από τις από τις 7:00 το πρωί μέχρι τις 10:00 και μετά τις 2:00 με 5:00. Αυτά είναι τα ωράρια φορτοεκφόρτωσης, τα οποία πολύ συχνά μποτιλιάρουν την κίνηση στους δρόμους του κέντρου. Δεν έχει εφαρμοστεί μετά το 13. Σταδιακά καταργήθηκε από τον κύριο Βουρνού και εννοείται έμεινε καταργημένη και από τον κύριο Κάρμαντζη που συνέχισε μετά τη Δημοτική Αρχή.
Επιπλέον έχω μπει και στις δύο προηγούμενες Δημοτικές Αρχές. Αλλά, κύριε Δήμαρχε, θέλω να με ακούσετε. Έχω μπει και στις δύο προηγούμενες Δημοτικές Αρχές. Σε συνέχεια με το οικόπεδο της Αλατίου, το οποίο δεν ξέρω πώς το χρησιμοποιείτε, τον Εύωδο εννοώ, το οποίο δεν ξέρω πώς το χρησιμοποιείτε ως πάρκινγκ. Υπάρχει το οικόπεδο του κυρίου Τσιμπιρλού, το οποίο εάν αγοραστεί είναι σε συνέχεια της Αλατίου, του Ευώδου, του Ευώδου προς τα πάνω. Εάν αυτό αγοραστεί, θα αποσυμφορήσει όλο το Φραγκομαχαλά, καθώς οι κάτοικοι όλων αυτών των δρόμων θα μπορούν να κατεβαίνουν με τα πόδια απευθείας στο κέντρο και θα απεγκλωβίσει και καμιά σαρανταριά 30, 40 δεν μπορώ να υπολογίσω εγώ, γιατρός είμαι, θέσεις στάθμευσης, σε συνέχεια της Αλατίου. Θα απεγκλωβιστούν όλα τα στενά. Δεν θα χρειάζεται να κατεβαίνουν κάτω με το αυτοκίνητο. Απευθείας κάτω με τα πόδια.
Γι’ αυτό θέλω να το λάβετε και αυτό πολύ σοβαρά υπόψιν σας. Δεν ξέρω το κόστος που μπορεί να έχει αυτό, δεν θυμάμαι τώρα πόσο το είχαμε εκτιμήσει τότε. Ήταν και χωρίς αντικειμενικές αξίες ακόμα. Τώρα με τις αντικειμενικές αξίες είναι πολύ πιο εύκολο. Το είχα δει και αυτό σε συνδυασμό με το … Το λέει και ο κύριος Χαλκιάς αυτό. Αυτά είχα. Εμείς ψηφίζουμε πάντως ως μια αρχή.

ΠΡΟΕΔΡΟΣ: Ναι, μισό λεπτό. Ο κύριος Αμέντας ακούει; Κύριε Αμέντα;

ΑΜΕΝΤΑΣ: Σας ακούω Πρόεδρε. Κι εγώ θα ψηφίσω την πρόταση.

ΠΡΟΕΔΡΟΣ: Εξαιρετικά. Λοιπόν, υπάρχει άλλος που θέλει να πει κάτι άλλο, Συνάδελφοι; Κύριε Μυλωνάδη, μου στέλνετε τα υπόλοιπα για τα πρακτικά.
Το θέμα ψηφίζεται.
Καλό βράδυ Συνάδελφοι. Ευχαριστώ πολύ. Λύεται η Συνεδρίαση.

ΣΚΟΥΦΑΛΟΣ: Εκτός από εμάς. Λευκό ψηφίζουμε εμείς.


Το Δημοτικό Συμβούλιο αφού έλαβε υπόψη του την αριθ.πρωτ. 35492/20-7-2026 εισήγηση Δ/νσης Τεχνικών Υπηρεσιών, την γενομένη συζήτηση καθώς και τις διατάξεις των άρθρων 117-134 και 138 του Ν. 5314/2026 «Κώδικας Τοπικής Αυτοδιοίκησης»

Αποφάσισε ομόφωνα Σύνολο ψηφισάντων: 16
Υπέρ:Αμέντας Ιωάννης, Γαλάνη Αναστασία, ΓιαμάςΑργύριος, Ζώας Γεώργιος, Καμαράδος Μιχαήλ, Καρασούλης Νικόλαος, Λεγάτος Παντελεήμων, Μανωλάκης Πρόδρομος, Μπουσέκας Ιωάννης, Παντελόγλου Θεόδωρος, ΠατελίδαςΔημήτριος, Χαλκιάς Γεώργιος, Χριστάκης Γεώργιος, Χρύσης Κλέαρχος, Στεφάνου Παντελής
Λευκό: Σκούφαλος Μάρκος

[bookmark: _page_66_0] Εγκρίνει, επικυρώνει και παραλαμβάνει την Β’ Φάση της μελέτης με τίτλο «Επικαιροποίηση κυκλοφοριακών επεμβάσεων πόλης Χίου» που αφορά το σύνολο των οριστικών προτεινόμενων κυκλοφοριακών παρεμβάσεων, όπως αυτές αποτυπώνονται στα παραδοτέα της μελέτης από την ανάδοχο εταιρεία «Σ. ΕΥΣΤΑΘΙΑΔΗΣ & ΣΥΝΕΡΓΑΤΕΣ, ΕΕ».

Η παρούσα απόφαση να διαβιβαστεί μαζί με την αριθ. 650/2026 απόφαση της Δημοτικής Επιτροπής για έλεγχο νομιμότητας στην Αποκεντρωμένη Διοίκηση Αιγαίου - Τμήμα Διοίκησης Χίου, για τεχνικό έλεγχο-δημοσίευση στο ΦΕΚ στην Αποκεντρωμένη Διοίκηση Αιγαίου - Γενική Διεύθυνση Χωροταξικής & Περιβαλλοντικής Πολιτικής - Διεύθυνση Τεχνικού Ελέγχου (Ακτή Μιαούλη & Μπότσαρη 2-8, Τ.Κ.18538 Πειραιάς), στη Δ/νση Τεχνικών Υπηρεσιών προκειμένου να μεριμνήσει για τη δημοσίευσή της σε τοπικό ΜΜΕ, στη Δ/νση Τροχαίας Χίου και στο Υπουργείο Υποδομών, Μεταφορών και Δικτύων-Γενική Γραμματεία Δημοσίων Έργων-Δ/νση Μελετών Έργων Οδοποιίας, (Λεωφόρος Αλεξάνδρας 19, Τ.Κ. 114 73 Αθήνα).

H απόφαση αυτή πήρε α/α 241/2026
O Πρόεδρος                                                                            Τα μέλη Υπογραφή                                                                           Υπογραφές Ακριβές απόσπασμα Χίος 10/08/2026
Η επί των πρακτικών

Μπελέγρη Αριάδνη

